நேற்றைய பிக் பாஸ் நிகழ்ச்சியின் போது போட்டியாளர்களை அடக்கி ஒடுக்குகிற சர்வாதிகாரி டாஸ்கின் ராணி , ஐஸ்வர்யாவிற்கு எதிராக பிக் பாஸ் போட்டியாளர்கள் அனைவரும் போராட்டத்தில் ஈடுபட்டனர் . அதிலும்குறிப்பாக சிறையில் அடைக்கப்பட்டிருந்த மஹத் , யாஷிகா , ஷாரிக் போன்றோர் சிறை கதவை திறக்க சொல்லி போராடினர் . இதனால் அந்த கதவை திறக்க முயன்றனர் சக போட்டியாளர்கள் . இந்த செயலை தடுக்க ஐஸ்வர்யா வந்த போது அவரை தூக்கி நீச்சல் குளத்தில் தள்ளிவிட்டனர் பொன்னம்பலமும் சென்றாயனும் . இதனால் கோபமான ஐஸ்வர்யா , கோபத்தில் அழுதபடி கத்திக்கொண்டே வீட்டினுள் சென்றார் . பிக் பாஸ் கொடுத்த இந்த டாஸ்க் ஒருவழியாக நேற்று நிறைவடைந்துவிட்டது . இந்த டாஸ்கை நல்லமுறையில் செய்ததாக ஐஸ்வர்யாவும் பிக் பாஸ் தரப்பில் பாரட்டப்பட்டார் . ஆனால் அவர் செய்த அட்டூழியத்தால் கடுப்பான சக போட்டியாளர்களும் , மக்களும் . அவர் மீது கடும் கோபத்தில் தான் இன்னமும் இருக்கின்றனர் . இதனிடையெ பிக் பாஸ் நிகழ்ச்சிக்கான இன்றைய முதல் பிரமோவில் , பொன்னம்பலத்தை பிக் பாஸ் வீட்டை விட்டு அன்னியப்படுத்தி இருக்கிறார் பிக் பாஸ் . இதனால் அவரது சில உடைமைகளை எடுத்துக்கொண்டு பிக் பாஸ் வீட்டின் வாசலில் போய் இருக்கிறார் பொன்னம்பலம் . அங்கே தான் உறங்கவும் செய்கிறார் . இதனிடையே “நானோ ஷாரிக்கோ இப்படி செய்திருந்தா விட்டிருப்பாங்களா ? ” என்பது போல கேள்வி எழுப்புகிறார் வைஷ்ணவி . இதை எல்லம் பார்க்கும் போது சர்வாதிகாரியான ஐஸ்வர்யாவை தண்ணீரில் தள்ளியதற்கு தான் , பொன்னம்பலத்தை இப்படி பிக் பாஸ் தண்டித்திருக்கிறாரோ ? என சந்தேகம் எழுகிறது . உண்மையில் எதற்கு இந்த தண்டனை ? என பிக் பாஸ் நிகழ்ச்சியின் போது தான் தெரியப்போகிறது .


ஜெயலலிதா தொடர்பான அனைத்து கேள்விகளுக்கும் பதில் அளித்துள்ளேன் என்று விசாரணை ஆணையத்தில் ஆஜரான முன்னாள் தலைமை செயலாளர் ராமமோகன ராவ் தெரிவித்துள்ளார் . முன்னாள் முதலமைச்சர் ஜெயலலிதா , உடல்நலக் குறைவு காரணமாக கடந்த 2016 ஆம் ஆண்டு செப்டம்பர் 22 ஆம் தேதி சென்னை , அப்போலோ மருத்துவமனையில் அனுமதிக்கப்பட்டார் . மருத்துவமனையில் அனுமதிக்கப்பட்ட ஜெயலலிதாவுக்கு , லண்டன் டாக்டர் , டெல்லி எய்ம்ஸ் டாக்டர்கள் , அப்போலோ டாக்டர்கள் என சிகிச்சை அளித்தனர் . 75 நாட்கள் சிகிச்சை பெற்று ஜெயலலிதா சிகிச்சை பலனின்றி 2016 ஆம் ஆண்டு டிசம்பர் 5 ஆம் தேதி உயிரிழந்தார் . ஜெயலலிதாவின் மரணம் குறித்து பல்வேறு சந்தேகங்கள் எழுப்பப்பட்டது . இதையடுத்து ஜெ . , மரணம் தொடர்பாக , ஓய்வுபெற்ற நீதிபதி , ஆறுமுகசாமி தலைமையிலான , விசாரணை கமிஷன் அமைத்து முதலமைச்சர் எடப்பாடி பழனிசாமி உத்தரவிட்டார் . அதன்படி விசாரணை கமிஷன் விசாரணை செய்து வருகின்றது . இதில் , சசி குடும்பத்தாரிடமும் , ஜெ குடும்பத்தாரிடமும் ஓய்வு பெற்ற நீதிபதி ஆறுமுகசாமி விசாரணை நடத்தி வருகிறார் . மேலும் ஜெயலலிதாவுடன் நெருங்கி பழகியவர்களிடமும் விசாரணை நடத்தி வருகின்றார் . அந்த வகையில் ஜெயலலிதாவின் அண்ணன் மகள் தீபா , மற்றும் அவரது தம்பி தீபக் ஆகியோரிடமும் விசாரணை நடைபெற்றது . இதில் , திமுகவை சேர்ந்த டாக்டர் சரவணன் , ஜெயலலிதாவுக்கு சிகிச்சை அளித்த மருத்துவர்கள் குழுவில் இருந்த ராஜீவ்காந்தி அரசு மருத்துவமனை டீன் நாராயணபாபு , மருத்துவக் கல்வி இயக்குநர் விமலா , மயக்கவியல் துறை பேராசிரியை கலா , உதவி பேராசிரியர் முத்துச்செல்வன் உள்ளிட்டோர் நேரில் ஆஜராகி விளக்கம் அளித்தனர் . மேலும் இதில் , முன்னாள் தலைமை செயலாளர் ராமமோகன ராவ் , ஜெயலலிதாவின் ஆலோசகராக இருந்த ஷீலா பாலகிருஷ்ணன் ஆகிய இருவரும் விசாரணைக்கு அழைக்கப்பட்டனர் . ஜெயலலிதாவின் ஆலோசகராக இருந்த ஷீலா பாலகிருஷ்ணன் புதன்கிழமை நீதிபது ஆறுமுகசாமி முன் ஆஜராகி விளக்கம் அளித்தார் . இந்நிலையில் , ஜெயலலிதா ஆட்சியில் இருந்த போது தலைமை செயலாளராக இருந்த ராமமோகன் ராவுக்கு விசாரனை கமிஷன் சம்மன் அனுப்பியது . அதன்படி இன்று காலை விசாரணை கமிஷனில் ஆஜரானார் . அவரிடம் 4 மணி நேரம் கிடுக்குப்பிடி விசாரணை நடைபெற்றது . பின்னர் செய்தியாளர்களை சந்தித்த அவர் , ஜெயலலிதா தொடர்பான அனைத்து கேள்விகளுக்கும் பதில் அளித்துள்ளேன் என்று தெரிவித்தார் .


நடிகர் ஆர்யா தற்போது பிரபல தொலைக்காட்சி நடத்தி வரும் ' எங்கள் வீட்டு மாப்பிள்ளை ' என்கிற நிகழ்ச்சியின் மூலம் திருமணத்திற்காக பெண் தேடிக்கொண்டிருக்கிறார் . தினமும் ஒளிப்பரப்பாகும் இந்த நிகழ்ச்சிக்கு தொலைக்காட்சி ரசிகர்கள் மத்தியில் நல்ல வரவேற்ப்பு இருக்கிறது . திருமண பெண்கள்ஃ ஆர்யாவை திருமணம் செய்ய மொத்தம் 70,000 ஆன்லைன்னில் பதிவு செய்த நிலையில் ஆர்யா மொத்தம் 16 பெண்களை திருமணம் செய்துக் கொள்வதற்காக தேர்வு செய்தார் . இப்படி தேர்வு செய்யப்பட்ட பெண்களுக்கு தினமும் ஒவ்வொரு டாஸ்க் கொடுக்கப்பட்டு , அவர்களில் வெற்றிப்பெருபவர்கள் ஆர்யாவுடன் தனி தனியாக அல்லது மூன்று பேர் நான்கு பேர் இணைந்து டேட்டிங் செல்வார்கள் . பிரபலங்கள் சந்திப்புஃ மேலும் ஆர்யாவின் நண்பர்களும் இந்த பெண்களை சந்தித்து ஆர்யாவை பற்றி தங்களுக்கு தெரிந்தவற்றை அவர்களிடம் கூறி , எந்த பெண் ஆர்யாவிற்கு ஏற்ற பெண் என கணித்து வருகின்றனர் . இது போல் கடந்த வாரம் நடிகை வரலட்சுமி சிறப்பு விருந்தினராக வந்து அனைத்து பெண்களிடமும் ஒரு சில கேள்விகள் மற்றும் எந்த பெண் ஆர்யாவுக்கு ஏற்ற ஜோடி என கூறினார் . இது போல் தற்போது ஆர்யாவின் நெருங்கிய நண்பர்கள் ஷாம் , பரத் உள்ளிட்ட நடிகர்கள் ஆர்யாவை திருமணம் செய்துக்கொள்ளும் பெண்களை சந்திக்க வந்தனர் . ப்ரோமோஃ இது குறித்த ஒரு ப்ரோமோ வெளியான போது , நடிகர் ஷாம் ஆர்யா போதை ஊசி பயன்படுத்தக் கூடியவர் என கூறுகிறார் . உடனே அங்கிருந்த பெண்கள் அனைவரும் அதிர்ச்சியின் உச்சத்திற்கு சென்று அது போல் இருக்காது என கூறுகின்றனர் . இதற்கு ஷாம் நானே அவருக்கு சிரஞ் செய்துள்ளதாக கூறுகிறார் . வேண்டும் என்றால் நீங்களே அவரிடம் கேளுங்கள் என கூறுகிறார் . இதை சொன்னதும் ஆர்யாவின் முகம் மாறுகிறது . நிஜமாகவே ஆர்யாவிற்க்கு போதை ஊசி பயன்படுத்தும் பழக்கம் உள்ளதா . . . ? இல்லையா ? என இன்றைய நிகழ்ச்சியில் தான் தெரியவரும் .


வெஸ்ட் இண்டீஸுக்கு எதிரான நான்காவது ஒருநாள் போட்டியில் நீண்ட நாட்களாக அணியில் சேர்க்கப்படாமல் பென்ச்சில் உட்கார வைக்கப்பட்டிருக்கும் மனீஷ் பாண்டேவிற்கு அணியில் இடம் கிடைப்பதற்கான வாய்ப்பு உள்ளது . இந்தியா மற்றும் வெஸ்ட் இண்டீஸ் அணிகளுக்கு இடையேயான நான்காவது ஒருநாள் போட்டி இன்று மும்பையில் நடக்க உள்ளது . முதல் மூன்று போட்டிகள் முடிந்துள்ள நிலையில் , 1 - 1 என தொடர் சமநிலை அடைந்துள்ளது . எஞ்சிய இரண்டு போட்டிகளிலும் வெற்றி பெறும் அணி தொடரை வெல்லும் . இன்றைய போட்டியில் வென்றால்தான் தொடரை வெல்லும் வாய்ப்பில் இந்திய அணி நீடிக்க முடியும் . எனவே இந்த போட்டியில் கண்டிப்பாக வெற்றி பெறும் முனைப்பில் இந்திய அணி களமிறங்கும் . ராயுடு , பண்ட் மூலம் மிடில் ஆர்டர் பிரச்னை தீரும் என்று எதிர்பார்க்கப்பட்ட நிலையில் , மூன்றாவது போட்டியில் ராயுடு , பண்ட் , தோனி சோபிக்கவில்லை . மிடில் ஆர்டரின் சொதப்பலால் இந்திய அணி தோல்வியை தழுவியது . கடந்த போட்டியில் 6 பேட்ஸ்மேன்கள் மற்றும் 5 பவுலர்களுடன் இந்திய அணி களமிறங்கியது . ஆல்ரவுண்டர் ஒருவர் கூட இல்லாததும் கடைசி நேரத்தில் பேட்டிங்கில் ஒத்துழைப்பு கொடுக்க வீரர் இல்லாததால்தான் இந்திய அணியால் இலக்கை விரட்ட முடியவில்லை . எனவே இந்த போட்டியில் கேதர் ஜாதவ் ஆல்ரவுண்டராக சேர்க்கப்பட வாய்ப்புள்ளது . அதேபோல முதல் போட்டியில் பேட்டிங் ஆட வாய்ப்பு கிடைக்காத ரிஷப் பண்ட் , அடுத்த இரண்டு போட்டிகளிலும் கிடைத்த வாய்ப்பை தவறவிட்டார் . சூழலுக்கு ஏற்றவாறு ஆடாமல் அவசரப்பட்டு விக்கெட்டை பறிகொடுக்கிறார் ரிஷப் பண்ட் . அது அணிக்கு பாதிப்பாக அமைந்துவிடும் என்பதை அறிந்து சூழலுக்கு ஏற்ப ஆட ரிஷப் முனைய வேண்டும் . ரிஷப் பண்ட் இரண்டு வாய்ப்பையும் தவறவிட்டதால் , மனீஷ் பாண்டேவிற்கு வாய்ப்பு கிடைக்கலாம் என எதிர்பார்க்கப்படுகிறது . இந்திய அணியில் இடம்பெற்றிருந்தாலும் நீண்ட காலமாக ஆடும் லெவனில் இடம் கிடைக்காமல் தவித்துவருகிறார் மனீஷ் பாண்டே . எனவே அவருக்கு ஒரு வாய்ப்பு கிடைக்கும் என்று எதிர்பார்க்கப்படுகிறது . மற்ற வீரர்கள் அப்படியே தொடருவதற்கான வாய்ப்புதான் உள்ளது . கலீலுக்கு பதிலாக கேதர் ஜாதவும் ரிஷப்பிற்கு பதிலாக மனீஷ் பாண்டேவும் சேர்க்கப்படுவதற்கான வாய்ப்புகள் உள்ளன . நான்காவது ஒருநாள் போட்டிக்கான உத்தேச இந்திய அணிஃ விராட் கோலி ( கேப்டன் ) , ரோஹித் சர்மா ( துணை கேப்டன் ) , ஷிகர் தவான் , அம்பாதி ராயுடு , மனீஷ் பாண்டே , தோனி ( விக்கெட் கீப்பர் ) , கேதர் ஜாதவ் , புவனேஷ்வர் குமார் , குல்தீப் , சாஹல் , பும்ரா .


உலக தடகள சாம்பியன்ஷிப் போட்டியில் ஜமைக்காவின் உசேன் போல்ட் தங்கம் வெல்வார் என எதிர்பார்க்கப்பட்ட நிலையில் அவர் 3 - வது இடத்தைப் பிடித்து வெண்கலம் வென்ற நிலையிலும் அவர் தான் பெஸ்ட் என்று அவரது ரசிகர்கள் மைதானத்தில் கர்ஜித்தனர் . பதினாறாவது உலக தடகள சாம்பியன்ஷிப் போட்டி இலண்டனில் நடைபெற்று வருகிறது . இதில் சனிக்கிழமை இரவு நடைபெற்ற ஆடவர் 100 மீ . ஓட்டத்தில் அமெரிக்காவின் ஜஸ்டின் கேட்லின் 9.92 விநாடிகளில் இலக்கை எட்டி முதலிடத்தைப் பெற்றார் . இதனால் அவருக்கு தங்கப் பதக்கம் கிடைத்தது . மற்றொரு அமெரிக்க வீரரான கிறிஸ்டியான் கோல்மான் 9.94 விநாடிகளில் இலக்கை எட்டி 2 - வது இடத்தைப் பிடித்தார் . இதனால் அவருக்கு வெள்ளிப் பதக்கம் கிடைத்தது . ஆனால் , தங்கம் வெல்வார் என எதிர்பார்க்கப்பட்ட உசேன் போல்ட் , 9.95 விநாடிகளில் இலக்கை எட்டி 3 - வது இடத்தையே பிடித்ததால் அவருக்கு வெண்கலப் பதக்கம் கிடைத்தது . இந்த உலக சாம்பியன்ஷிப் போட்டியோடு தடகளத்திலிருந்து உசேன் போல்ட் ஓய்வு பெறவுள்ள நிலையில் அவரால் தங்கம் வெல்ல முடியாமல் போனதற்கு அவரைவிடவும் அவரது ரசிகர்கள் பெரும் வருத்தம் அடைந்தனர் . எனினும் ரசிகர்கள் உசேன் போல்டுக்கு தங்களின் ஆதரவைத் தெரிவித்து கர முழக்கம் எழுப்பி மைதானத்தை அதிர வைத்தனர் . பின்னர் செய்தியாளர்களைச் சந்தித்த உசேன் போல்ட் கூறியதுஃ " முதலிடத்தைப் பிடிக்க முடியாமல் போனதற்காக ரசிகர்களிடம் மன்னிப்புக் கேட்டுக் கொள்கிறேன் . இந்த நேரத்தில் எனக்கு ஆதரவளித்த ரசிகர்களுக்கு நன்றித் தெரிவித்துக் கொள்கிறேன் ' என்றார் .


இங்கிலாந்து பேட்ஸ்மேன் ஜோஸ் பட்லரின் பேட் கைப்பிடியில் எழுதப்பட்டிருந்த ஆபாச வார்த்தையால் சர்ச்சையில் சிக்கியுள்ளார் . இங்கிலாந்து வீரரான ஜோஸ் பட்லர் , நடந்து முடிந்த ஐபிஎல்லில் ராஜஸ்தான் அணிக்காக ஆடினார் . ஐபிஎல்லின் முதல் பாதியில் நடுவரிசையில் களமிறங்கியபோது சரியாக சோபிக்காத பட்லர் , தொடக்க வீரராக களமிறங்கிய பிறகு அடித்து நொறுக்கினார் . ராஜஸ்தான் அணி பிளே ஆஃபிற்கு தகுதி பெற்றதற்கு பட்லரின் அதிரடியான ஆட்டம் மிக முக்கியமான காரணம் . ஐபிஎல்லுக்கு பிறகு பாகிஸ்தான் அணியுடன் இங்கிலாந்து அணி டெஸ்ட் போட்டிகளில் ஆடியது . இரண்டு போட்டிகள் கொண்ட தொடரில் ஒன்றில் பாகிஸ்தானும் மற்றொன்றில் இங்கிலாந்தும் வெற்றி பெற்றது . பாகிஸ்தானுக்கு எதிரான டெஸ்ட் போட்டியில் பட்லர் பயன்படுத்திய பேட்டில் ஆபாச வார்த்தை எழுதப்பட்டிருந்தது . இது ஐசிசி விதிமுறைகளுக்கு எதிரானது என்ற குற்றச்சாட்டு எழுந்துள்ளது . இதுதொடர்பாக ஐசிசி நடவடிக்கை எடுக்கும் எனவும் எதிர்பார்க்கப்படுகிறது . எனினும் இதுதொடர்பாக விளக்கம் அளித்துள்ள ஜோஸ் பட்லர் , தமது பேட்டில் எழுதப்பட்டுள்ள இந்த வார்த்தையை பார்க்கும் போது , மைதானத்தில் மிக இக்கட்டான சூழ்நிலையில் இருந்தாலும் சிறப்பாக விளையாட தூண்டும் என்பதற்காகவே அப்படி எழுதி வைத்ததாக தெரிவித்துள்ளார் .


இலங்கை கிரிக்கெட் வீரர் தனுஷ்கா குணதிலகா , ஒழுங்கீனமாக நடந்துகொண்டதாக கூறி அந்நாட்டு கிரிக்கெட் வாரியம் அவரை அதிரடியாக சஸ்பெண்ட் செய்துள்ளது . தென்னாப்பிரிக்காவுக்கு எதிரான மூன்றாவது டெஸ்ட் போட்டியின் இடையே இலங்கை கிரிக்கெட் வாரியம் இந்த உத்தரவை பிறப்பித்தது . அவர் தொடர்ச்சியாக ஒழுங்கீன நடவடிக்கையில் ஈடுபட்டு வந்ததால் இந்த நடவடிக்கை எடுக்கப்பட்டுள்ளதாக குறிப்பிடப்பட்டுள்ளது . இலங்கையில் நடந்த நிதாஹஸ் டிராபி முத்தரப்பு தொடரில் வங்கதேச வீரர் தமீம் இக்பாலிடம் இலங்கை வீரர் குணதிலகா ஒழுங்கீனமாக நடந்ததாக அந்நாட்டு கிரிக்கெட் வாரியம் தெரிவித்துள்ளது . தொடர்ச்சியாக அவர் ஒழுங்கீன நடவடிக்கையில் ஈடுபட்டதால் சஸ்பெண்ட் செய்யப்பட்டதாக தெரிவித்தது . ஆனால் எந்தமாதிரியான ஒழுங்கீன செயல்கள் என குறிப்பிடப்படவில்லை . வீரர்கள் தங்கும் அறையில் வெளிநபர்கள் தங்கக்கூடாது என்பது விதி . அப்படியிருக்கையில் , குணதிலகாவின் அறையில் அவரது நண்பர் , நார்வே பெண் ஒருவரை பாலியல் வன்கொடுமை செய்ததாக அந்த பெண் புகாரின் பேரில் குணதிலகாவின் நண்பர் கைது செய்யப்பட்டிருப்பதாகவும் , இந்த சம்பவம் நடந்தபோது குணதிலகாவும் அந்த ஹோட்டலில் இருந்ததால் , அவர் சஸ்பெண்ட் செய்யப்பட்டிருப்பதாகவும் தகவல்கள் வெளியாகியுள்ளன . அண்மையில் அந்த அணியின் ஸ்பின் பவுலர் நைட் கிளப் சென்றுவிட்டு தாமதமாக வந்ததால் , அவருக்கு இலங்கை கிரிக்கெட் வாரியம் ஓராண்டு தடை விதித்தது . இந்நிலையில் , குணதிலகாவும் சஸ்பெண்ட் செய்யப்பட்டிருப்பது பெரும் பரபரப்பை ஏற்படுத்தியுள்ளது .


தன்னிடம் தவறாக நடக்க முயற்சித்தவனை சட்டை காலரை பிடித்து ஓங்கி அறைந்துள்ளார் தீபிகா படுகோனே . ஓம் சாந்தி ஓம்ஷாருக்கானின் ஓம் சாந்தி ஓம் படத்தின் மூலம் அறிமுகவானவர் தீபிகா படுகோனே . தனது அழகாலும் அசராத நடிப்பாலும் ரசிகர்களை கட்டி இழுத்து வைத்துள்ளார் . பத்மாவத்தற்போது பல தடைகளுக்கு இவர் நடிப்பில் வெளியான பத்மாவத் படம் வெற்றி திரையரங்குகளில் வெற்றிகரமாக ஓடி கொண்டிருக்கிறது . இந்த படத்தில் வீரமிக்க ராணி கதாபாத்திரத்தில் நடித்திருப்பார் . இந்த படம் வெளிவர கூடாது என்று தெரிவித்து பல போராட்டங்கள் நடைபெற்றன . தீபிகாவின் தலைக்கு விலையும் பேசப்பட்டது . இந்நிலையில் பேட்டி ஒன்றில் தீபிகா கூறியிருப்பதாவது . உணவகம்எனக்கு 14 வயது இருக்கும் போது நான் என் குடும்பத்தாருடன் உணவகத்தில் சாப்பிட்டு விட்டு சாலையோரத்தில் நடந்து சென்றோம் . அப்பாவும் தங்கையும் முன்னால் நடந்து சென்றார்கள் . என்னை உரசினான்நானும் அம்மாவும் அவர்கள் பின்னால் நடந்து சென்றோம் . நானும் அம்மாவும் நடந்து சென்ற போது ஒருவன் வேண்டும் என்றே என்னை உரசிக் கொண்டு சென்றான் . நான் நினைத்திருந்தால் அதை கண்டு கொல்லாமல் அப்படி ஒரு சம்பவம் நடக்காதது போல் இருந்திருக்கலாம் . ஓங்கி அறைந்தேன்என்னை சில்மிஷம் செய்தவனை பின்னால் தொடர்ந்து சென்று அவன் சட்டை காலரை பிடித்து நடுத்தெருவில் வைத்து அவன் கன்னத்தில் ஓங்கி அறைந்தேன் . வம்பு செய்தவனை நான் அறைந்ததை பார்த்து என் பெற்றோருக்கு இவள் பிழைத்து கொள்வாள் என்ற நம்பிக்கை வந்தது . இனி எந்த சூழ்நிலையிலும் மகள் பிழைத்துக்கொள்வாள் என்று அவர்கள் அப்போதிலிருந்தே நம்பினார்கள் . என் பாதம் பெரியதுபத்மாவத் படம் தொடர்பாக ஒரு அமைப்பு என் மூக்கை வெட்டுவேன் என்று அறிவித்துள்ளது . எனக்கு என் மூக்கு மிகவும் பிடிக்கும் . மூக்கு வேண்டாம் . என் பாதம் மிகவும் பெரியதாக உள்ளது . அதை வேண்டுமானால் அவர்கள் எடுத்துக்கொள்ளட்டும் என்று கூறி சிரித்தார் தீபிகா . படத்தில் மட்டுமல்ல நிஜத்திலும் வீர பெண்மணி என்பதை நிரூபித்துள்ளார் தீபிகா


இந்தியா - ஆஸ்திரேலியா இடையே பெர்த்தில் நடந்துவரும் இரண்டாவது டெஸ்ட் போட்டியில் டாஸ் வென்று முதலில் பேட்டிங் ஆடிய ஆஸ்திரேலிய அணி முதல் இன்னிங்ஸில் 326 ரன்களை எடுத்தது . இதையடுத்து முதல் இன்னிங்ஸை ஆடிய இந்திய அணி , விராட் கோலியின் அபார சதம் மற்றும் ரஹானேவின் பொறுப்பான அரைசதத்தால் 283 ரன்கள் சேர்த்தது . 43 ரன்கள் முன்னிலையுடன் இரண்டாவது இன்னிங்ஸை தொடங்கிய ஆஸ்திரேலிய அணி மூன்றாம் நாள் ஆட்டநேர முடிவில் 4 விக்கெட் இழப்பிற்கு 132 ரன்கள் எடுத்துள்ளது . மூன்றாம் நாள் முடிவில் 175 ரன்கள் முன்னிலை பெற்றுள்ளது . ஆஸ்திரேலிய அணியின் முதல் இன்னிங்ஸில் 4 விக்கெட்டுகளை வீழ்த்தி அசத்திய இஷாந்த் சர்மா , இரண்டாம் நாளான நேற்றைய ஆட்டம் முடிந்ததும் செய்தியாளர்களிடம் பேசினார் . அப்போது , அவரிடம் அதிகமான நோ பால்கள் வீசுவது பற்றி கேள்வி எழுப்பப்பட்டது . அதற்கு பதிலளித்த இஷாந்த் சர்மா , இதுகுறித்து ஆஸ்திரேலிய ஊடகங்கள்தான் பதிலளிக்க வேண்டும் . நான் இல்லை . நான் நீண்டகாலமாக கிரிக்கெட் ஆடிவருகிறேன் . இதெல்லாம் நடக்கத்தான் செய்யும் . மனிதர்கள் என்றாலே தவறுகள் நடப்பது இயல்புதான் . அதனால் நான் இதைப்பற்றியெல்லாம் கவலைப்பட்டதில்லை , படுவதுமில்லை என்று பதிலளித்தார் .


இந்த ஆண்டு நடைபெற்ற ஐ . பி . எல் ஏலத்தின் போது ரைட் டூ மேட்ச் ஆப்சன் மூலம் ஐந்து கோடியே 20 லட்சம் ரூபாய்க்கு ஷிகர் தவானை ஐதராபாத் அணி தக்க வைத்துக் கொண்டது . இதனை அடுத்து ஐதராபாத் அணிக்காக ஷிகர் தவான் ஆடி வந்தார் . இந்த நிலையில் திடீரென ஷிகர் தவான் டெல்லி அணிக்கு அடுத்த ஐ . பி . எல்லில் விளையாட உள்ளதாக தகவல் வெளியானது . இந்த தகவலை சன் ரைசர்ஸ் ஐதராபாத் உறுதிப்படுத்தியுள்ளது . ஏலத்தின் போது 5 கோடியே 20 லட்சம் ரூபாய்க்கு ஷிகர் தவானை வாங்கியதாக சன் ரைசர்ஸ் அணி நிர்வாகம் கூறியுள்ளது . ஆனால் ஷிகர் தவான் அந்த தொகை போதாது என்று கூறும் நிலையில் அவருக்கு கூடுதலாக பணம் கொடுப்பதில் சில நடைமுறை சிக்கல்கள் இருப்பதாகவும் அணி நிர்வாகம் தெரிவித்துள்ளது . எனவே தற்போதைய சூழலில் டெல்லி அணிக்கு செல்ல விரும்பும் ஷிகர் தவானை அனுப்பி வைப்பது தான் அவருக்கும் நல்லது அணிக்கும் நல்லது என்று ஐதரபாத் தெரிவித்துள்ளது . எனவே டெல்லி அணியில் இருந்து விஜய் சங்கர் , ஷபாஸ் நதீம் , அபிஷேக் ஷர்மா ஆகியோரை பெற்றுக் கொண்டு ஷிகர் தவானை அனுப்பி வைப்பதாக சன் ரைசர்ஸ் கூறியுள்ளது . அதாவது ஷிகருக்கு 5 கோடி ரூபாய் கொடுப்பதே அதிகம் என்று சொல்லாமல் சொல்லியுள்ளது சன்ரைசர்ஸ் .


இலண்டன் இலண்டன் கிளாசிக் செஸ் போட்டியில் இந்தியாவின் விஸ்வநாதன் ஆனந்த் 5 புள்ளிகளுடன் மூன்றாவது இடத்தைப் பிடித்தார் . முன்னதாக , இந்தப் போட்டியின் 9 - ஆவது மற்றும் இறுதிச்சுற்று செவ்வாய்க்கிழமை நடைபெற்றது . இதில் விஸ்வநாதன் ஆனந்த் - ரஷியாவின் விளாதிமீர் கிராம்னிக் மோதிய ஆட்டம் 5 - 5 என்ற புள்ளிகள் கணக்கில் டிரா ஆனது . இந்தப் போட்டிக்குப் பிறகு பேசிய ஆனந்த் , " உலகக் கோப்பை போட்டியில் நிச்சயம் விளையாடுவேன் . ஏனெனில் , கேன்டிடேட்ஸ் செஸ் போட்டியில் பங்கேற்பதற்காக எனக்கு இருக்கும் ஒரே வாய்ப்பு அதுதான் . அதை மிகவும் அனுபவித்து விளையாட உள்ளேன் ' என்றார் . இதர ஆட்டங்களில் , அமெரிக்காவின் வெஸ்லே - பிரான்சின் மேக்சிம் வச்சியருக்கு எதிராக சமன் செய்தார் . பல்கேரியாவின் வெஸ்லின் டோபாலோவ் ஆர்மேனியாவின் லிவோன் ஆரோனியனை தோற்கடித்தார் . நெதர்லாந்தின் அனிஷ் கிரி - அமெரிக்காவின் ஃபாபியானோ கரோனா , அமெரிக்காவின் ஹிகாரு நாகமுரா - இங்கிலாந்தின் மைக்கேல் ஆடம்ஸ் ஆகியோர் இடையேயான ஆட்டமும் டிரா ஆனது . போட்டியின் முடிவில் அமெரிக்காவின் வெஸ்லே 6 புள்ளிகளுடன் முதலிடம் பிடித்தார் . சகநாட்டவரான ஃபாபியானோ கரோனா 5.5 புள்ளிகளுடன் 2 - ஆம் இடம் பிடித்தார் . இந்தியாவின் விஸ்வநாதன் ஆனந்த் , ரஷியாவின் விளாதிமீர் கிராம்னிக் , அமெரிக்காவின் ஹிகாரு நாகமுரா ஆகியோர் 5 புள்ளிகளுடன் 3 - ஆவது இடத்தைப் பிடித்துள்ளனர் .


ஒரு நல்ல நாள் பாத்து சொல்றேன் படத்தின் சாட்டிலைட் உரிமையை சன் டிவி நிறுவனம் கைப் பற்றி உள்ளது . இயக்குனர் ஆறுமுக குமார் இயக்கத்தில் நடிகர் விஜய் சேதுபதி , கௌதம் கார்த்திக் நடிப்பில் உருவாகியுள்ள படம் ' ஒரு நல்ல நாள் பாத்து சொல்றேன் ' . இந்தப் படத்தில் வித்தியாசமான நடிப்பால் படத்தின் ட்ரைலரிலேயே அனைத்து ரசிகர்களையும் கவர்ந்திருக்கிறார் விஜய் சேதுபதி . மேலும் இப்படத்தில் 8 வேடங்களில் விஜய் சேதுபதியைக் காட்டியுள்ளார் இயக்குனர் . இதனால் இப்படத்தின் மீதான எதிர்பார்ப்பு அனைவரிடமும் அதிகரித்துள்ளது . இந்நிலையில் , இப்படத்தின் சாட்டிலைட் உரிமையை சன் டிவி வாங்கியுள்ளது . இந்தப் படத்தில் கதாநாயகிகளாக நிகாரிகா கோனிடேலா மற்றும் ‘ப்பா’புகழ் காயத்ரி ஆகியோர் நடித்துள்ளனர் . அதே போல் விஜி சந்திரசேகர் , ரமேஷ் திலக் உள்ளிட்டோரும் முக்கிய கதாபாத்திரத்தில் நடித்திருக்கின்றனர் . இந்தப் படத்திற்கு ஜஸ்டின் பிரபாகரன் இசையமைத்துள்ளார் . இப்படத்தின் இசை வெளியீட்டு விழா வருகிற 6ம் தேதி மலேசியாவில் நடைபெற உள்ள நட்சத்திரக் கலை விழாவில் மிக பிரம்மாண்டமாக நிகழ இருக்கிறது .


சாக்கடையில் இறங்கிய முதல்வர் . . ! புதுச்சேரி முதல்வர் நாராயணசாமி தானே சாக்கடையில் இறங்கி தூய்மை பணியை தொடங்கி வைத்தார் . புதுச்சேரி முதல்வரின் சொந்த தொகுதியான நெல்லித்தோப்பில் நாராயணசாமி இன்று தூய்மை பணியை மேற்கொண்டார் . நெல்லித்தோப்பு மார்க்கெட் அருகேயுள்ள வாய்காலில் அடைப்பு ஏற்பட்டுள்ளதை கவனித்த முதல்வர் நாராயணசாமி , தானே வாய்க்காலில் இறங்கி குப்பைகளை அகற்ற முன்வந்தார் . தன்னுடைய வேட்டியை மடக்கி கட்டி கால்வாயில் இறங்கி , தேங்கி நின்ற கழிவுநீரை அகற்றினார் . இந்தியாவிலிலேயே இதுவரை எந்த ஒரு முதல்வரும் இது போன்ற ஒரு செயலில் இவ்வளவு ஆர்வமாக துணிந்து மக்கள் பணியில் ஈடுபட்டது கிடையாது . ஏன் எந்த ஒரு அதிகாரியும் அரசியல் தலைவரும் தூய்மை பணியை துவக்கி வைக்கும் போது கூட , துடைப்பம் கொண்டு சுத்தம் செய்து இருப்பதை பார்த்து இருப்போம் . ஆனால் மிக மோசமான துர்நாற்றம் மிக்க சாக்கடை கழிவில் , ஒரு முதல்வர் மனதார இறங்கி தூய்மை பணியை மேற்கொண்ட சம்பவம் மக்கள் மத்தியில் பெரும் சலசலப்பை ஏற்படுத்தி உள்ளது . அதே வேளையில் மக்கள் மீது அதிக அக்கறை கொண்ட ஒரு முதல்வராக நாராயணசாமி உள்ளதால் , அவருக்கு அனைவர் மத்தியில் இருந்தும் பாராட்டு குவிந்த வண்ணம் உள்ளது .


க்கள் தகுதி நீக்கம் செய்யக்கோரி சென்னை உயர்நீதிமன்றத்தில் திமுக தொடர்ந்த வழக்கை உச்சநீதிமன்றத்தில் விசாரிக்க வேண்டும் என செம்மலை எம் . எல் . ஏ . மனு தாக்கல் செய்துள்ளார் . செம்மலையின் இந்த நடவடிக்கை அதிமுகவினரிடையே பெரும் பரபரப்பை ஏற்படுத்தி உள்ளது . முதலமைச்சர் எடப்பாடி பழனிசாமி தலைமையிலான அரசு , சட்டப்பேரவையில் நம்பிக்கை வாக்கெடுப்பு கோரும்போது , எதிர்கட்சி உறுப்பினர்கள் வெளியேற்றப்பட்டனர் . பிரதான எதிர்கட்சிகள் இல்லாத நிலையில் , ஓட்டெடுப்பு நடந்தது . பழனிசாமி தலைமையிலான அரசு வெற்றி பெற்றதாக அறிவிக்கப்பட்டது . நம்பிக்கை வாக்கெடுப்புக்கு எதிராக வாக்களித்த துணை முதலமைச்சர் பன்னீர்செல்வம் உள்ளிட்ட எம் . எல் . ஏ . க்களை தகுதி இழப்பு செய்யக்கோரி சென்னை , உயர்நீதிமன்றத்தில் திமுக மனு தாக்கல் செய்திருந்தது . திமுக தாக்கல் செய்த இந்த மனு , தற்போது நீதிமன்றத்தில் நிலுவையில் உள்ளது . சசிகலாவுக்கு எதிராக ஓ . பன்னீர் செல்வம் போர்க்கொடி தூக்கினார் . . ஒபிஎஸ் - க்கு ஆதரவாக செம்மலை , உள்ளிட்ட எம்எல்ஏக்கள் உடனிருந்தனர் . ஓ . பன்னீர்செல்வம் , எடப்பாடி பழனிசாமி அணிகள் இணைந்தபோது தமக்கு அமைச்சர் பதவியை செம்மலை எதிர்பார்த்ததாக கூறப்பட்டது . இந்த நிலையில் செம்மலை , உச்சநீதிமன்றத்தில் மனு ஒன்றை தாக்கல் செய்துள்ளார் . அந்த மனுவில் முதலமைச்சர் எடப்பாடி பழனிச்சாமி அரசு மீதான நம்பிக்கை வாக்கெடுப்பின்போது அரசுக்கு எதிராக 11 எம்எல்ஏக்கள் வாக்களித்தனர் . கட்சி கொறடா உத்தரவை மீறி வாக்கறித்த 11 பேரையும் தகுதி நீக்கம் செய்ய வலியுறுத்தி திமுக சார்பில் சென்னை உயர்நீதிமன்றத்தில் வழக்கு தொடரப்பட்டது . இந்த வழக்கை உச்சநீதிமன்றம் விசாரிக்க வேண்டும் என்று மெனுவில் செம்மலை கூறியுள்ளார் . உயர்நீதிமன்றத்தில் நிலுவையில் இருக்கும் வழக்கை , உச்சநீதிமன்றத்துக்கு மாற்ற கோரி செம்மலை மனு தாக்கல் செய்திருப்பது அரசியல் வட்டாரத்தில் பெரும் பரபரப்பை ஏற்படுத்தி உள்ளது .


குக்கூ படத்தின் இயக்குநர் ராஜூ முருகன் இயக்கும் மூன்றாவத் படத்தில் சமுத்திரக்கனி மற்றும் சசிகுமார் ஆகிய இருவரும் மீண்டும் இணையவுள்ளனர் . பத்திரிக்கையாளராக இருந்து இயக்குனராக மாறியவர் இயக்குனர் ராஜூ முருகன் . குக்கூ படத்தின் மூலம் தன்னை ஒரு சிறந்த இயக்குனராக அனைவரிடமும் பறைசாற்றியவர் . குக்கூ படத்தைத் தொடர்ந்து தேசிய விருது பெற்ற " ஜோக்கர் " படத்தைக் கொடுத்து அதிரவைத்தவர் . தற்போது ஐஸ்வர்யா தனுஷ் இயக்கத்தில் உருவாகி வரும் தங்கமகன் மாரியப்பனின் வாழ்க்கை வரலாற்றுப் படத்தில் வசனம் எழுதி இருக்கிறார் . இப்படி பல திறமைகளை தன்னுள் கொண்டுள்ள ராஜூ முருகனின் மூன்றாவது படம் ஒன்று உருவாகவுள்ளது . இந்தப் படத்தில் , நடிகர் சமுத்திரக்கனி மற்றும் சசிகுமார் ஆகியோர் முன்னணி கதாபாத்திரங்களில் நடிக்கவுள்ளனர் என்பது குறிப்பிடத்தக்கது . சமுத்திரகனி மற்றும் சசிகுமார் இருவரும் இணைந்து நடித்த படங்களும் , ஒருவரை ஒருவர் மாற்றி மாற்றி இயக்கிய படங்களும் வெற்றிப் பெற்று மக்களிடம் நல்ல வரவேற்பை பெற்றுள்ளன் . இந்தநிலையில் இவர்கள் இருவரும் மீண்டும் இணையப்போகும் படத்திற்கு இயக்குநர் புகழ்பெற்றவர் என்பது ஹாட்ரீக் பிளஸ் ஆக அமைந்துள்ளது .


தெற்காசியாவின் ஒரே ஏடிபி டென்னிஸ் போட்டியான சென்னை ஓபன் டென்னிஸ் போட்டி புணேவுக்கு மாற்றப்பட்டுள்ளது என்றும் அடுத்தாண்டு முதல் மகாராஷ்டிர ஓபன் என்ற பெயரில் ஏடிபி போட்டி நடைபெறும் என்றும் போட்டியை நடத்தும் உரிமையை பெற்றிருக்கும் நிறுவனமான ஐஎம்ஜி ரிலையன்ஸ் அறிவித்துள்ளது . கடந்த 21 ஆண்டுகளாக சென்னையில் நடைபெற்ற சென்னை ஓபன் டென்னிஸ் போட்டி திடீரென மகாராஷ்டிரத்துக்கு மாற்றப்பட்டிருப்பது சென்னை ரசிகர்களுக்கு மிகப்பெரிய ஏமாற்றாக அமைந்துள்ளது . ஐஎம்ஜி ரிலையன்ஸ் செய்தித்தொடர்பாளர் கூறியதுஃ “சென்னை ஓபனை மிகப்பெரிய வெற்றியடைய செய்ததற்காக தமிழக ரசிகர்களுக்கும் , தமிழக அரசுக்கும் , தமிழ்நாடு டென்னிஸ் சங்கத்துக்கும் நன்றி தெரிவித்துக் கொள்கிறோம் . மகாராஷ்டிர ஓபனின்போது புணே , மகாராஷ்டிரம் மட்டுமின்றி நாடு முழுவதிலும் இருந்து டென்னிஸ் ரசிகர்களின் ஆதரவை எதிர்பார்க்கிறோம் . நாங்கள் மிகப்பெரிய டென்னிஸ் பாரம்பரியத்தை உருவாக்கியிருக்கிறோம் . இளம் வீரர்களுக்கு தலைசிறந்த வீரர்களுடன் விளையாடும் வாய்ப்பை ஏற்படுத்தியிருப்பதோடு மட்டுமின்றி , தரவரிசையில் ஏற்றம் பெறுவதற்கான வாய்ப்பையும் உருவாக்கியிருக்கிறோம்” என்று கூறினார் . மகாராஷ்டிர முதல்வர் தேவேந்திர பட்னாவீஸ் செய்தியாளர்களிடம் கூறியதுஃ “டென்னிஸ் போட்டியை எங்கள் மாநிலத்துக்கு வரவேற்கிறோம் . மகாராஷ்டிர ஓபனை நடத்தவிருப்பது மிகுந்த மகிழ்ச்சியளிக்கிறது . உலகின் முன்னணி வீரர்களை அழைத்து வந்து விளையாட வைப்பதன் மூலம் மகாராஷ்டிர ஓபன் போட்டியை மிகப்பெரிய உயரத்துக்கு எடுத்துச் செல்வோம் என உறுதியளிக்கிறேன்” என்று கூறினார் . சென்னை ஓபன் டென்னிஸ் போட்டியை 2019 - ஆம் ஆண்டு வரை சென்னையில் நடத்துவதற்கு ஒப்பந்தம் செய்யப்பட்டிருந்த நிலையில் , திடீரென அந்த ஒப்பந்தத்தை ஐஎம்ஜி ரிலையன்ஸ் ரத்து செய்திருக்கிறது என்பது கொசுறு தகவல் .


சர்வதேச டெஸ்ட் கிரிக்கெட் தரவரிசையில் இந்திய கேப்டன் விராட் கோலி 833 புள்ளிகளுடன் 3 - ஆவது இடத்துக்கு முன்னேறியுள்ளார் . இது அவருடைய அதிகபட்ச தரவரிசையாகும் . இங்கிலாந்துக்கு எதிரான 5 போட்டிகள் கொண்ட டெஸ்ட் தொடர் தொடங்குவதற்கு முன்னதாக தரவரிசையில் 15 - ஆவது இடத்தில் இருந்தார் கோலி . அந்தத் தொடரில் இதுவரை 3 போட்டிகள் முடிந்துள்ள நிலையில் அதில் 405 ரன்கள் குவித்ததன் மூலம் தரவரிசையில் மிகப்பெரிய முன்னேற்றத்தை சந்தித்துள்ளார் கோலி . தற்போதைய நிலையில் டி20 தரவரிசையில் முதலிடத்திலும் , ஒரு நாள் போட்டி தரவரிசையில் 2 - ஆவது இடத்திலும் , டெஸ்ட் தரவரிசையில் 3 - ஆவது இடத்திலும் இருக்கிறார் கோலி . இங்கிலாந்துக்கு எதிரான அடுத்த இரு போட்டிகளில் சிறப்பாக விளையாடி ரன் குவிப்பதன் மூலம் டெஸ்ட் தரவரிசையிலும் முதலிடத்தைப் பிடிக்க கோலி முயற்சிப்பார் என எதிர்பார்க்கப்படுகிறது . கோலிக்கு அடுத்தபடியாக இந்தியாவின் சேதேஷ்வர் புஜாரா 8 - ஆவது இடத்தில் உள்ளார் . மற்றபடி இந்திய பேட்ஸ்மேன்கள் யாரும் முதல் 10 இடங்களுக்குள் இல்லை . ஆஸ்திரேலிய கேப்டன் ஸ்டீவன் ஸ்மித் , இங்கிலாந்தின் ஜோ ரூட் ஆகியோர் முறையே முதல் இரு இடங்களில் உள்ளனர் . பந்துவீச்சாளர்கள் தரவரிசையில் இந்தியாவின் அஸ்வின் 891 புள்ளிகளுடன் முதலிடத்தைத் தக்கவைத்துக் கொண்டார் . மற்றொரு இந்திய சுழற்பந்து வீச்சாளரான ரவீந்திர ஜடேஜா 7 - ஆவது இடத்தில் உள்ளார் . இலங்கையின் ரங்கனா ஹெராத் 867 புள்ளிகளுடன் 2 - ஆவது இடத்திலும் , தென் ஆப்பிரிக்காவின் டேல் ஸ்டெயின் 844 புள்ளிகளுடன் 3 - ஆவது இடத்திலும் உள்ளனர் . ஆல்ரவுண்டர் தரவரிசையில் அஸ்வின் 493 புள்ளிகளுடன் முதலிடத்தைத் தக்கவைத்துக் கொண்டார் . 2008 - இல் தென் ஆப்பிரிக்காவின் ஜாக்ஸ் காலிஸ் ஓய்வு பெற்ற பிறகு 493 ரேட்டிங் புள்ளிகளை எட்டிய முதல் ஆல்ரவுண்டர் அஸ்வின் என்பது குறிப்பிடத்தக்கது . வங்கதேசத்தின் ஷகிப் அல்ஹசன் 2 - ஆவது இடத்திலும் , இங்கிலாந்தின் பென் ஸ்டோக்ஸ் 3 - ஆவது இடத்திலும் உள்ளனர் . ரவீந்திர ஜடேஜா 4 - ஆவது இடத்தில் உள்ளார் .


திமுக தலைவர் ஸ்டாலினுக்கு வலது தொடையில் இருந்த நீர்கட்டி அறுவை சிகிச்சை மூலம் நீக்கப்பட்டதை தொடர்ந்து மருத்துவமனையில் இருந்து டிஸ்சார்ஜ் ஆனார் . மறைந்த திமுக தலைவரும் , முன்னாள் முதல்வருமான கருணாநிதிக்கு மருத்துவர்கள் சார்பில் அஞ்சலி செலுத்தும் நிகழ்ச்சி நேற்று நடைபெற்றது . இதில் திமுக தலைவர் மு . க . ஸ்டாலின் கலந்துகொண்டார் . நிகழ்ச்சி முடிந்து நேற்று இரவு ஆழ்வார்பேட்டையில் உள்ள வீட்டிற்கு சென்றார் . இந்த நிலையில் , அவருக்கு திடீரென உடல்நலக்குறைவு ஏற்பட்டது . இதனைத் தொடர்ந்து சென்னை அப்போலோ மருத்துவமனையில் அனுமதிக்கப்பட்டார் . மருத்துவமனையில் அனுமதிக்கப்பட்ட அவரை , மதிமுக பொது செயலாளர் வைகோ , திமுக பொருளாளர் துரைமுருகன் உள்ளிட்ட பலர் சந்தித்தனர் . மருத்துவமனையில் அவருக்கு வழக்கமான பரிசோதனை மேற்கொள்ளப்படுவதாக கூறப்பட்டது . இந்நிலையில் மு . க . ஸ்டாலின் வலது கால் தொடையில் இருந்த நீர்கட்டி அகற்றப்பட்டதாக அப்போலோ நிர்வாகம் செய்தி வெளியிட்டிருந்தது . விரைவில் வீடு திரும்புவார் என்றும் கூறப்பட்டது . இந்த நிலையில் , அப்போலோ மருத்துவமனையில் இருந்து மு . க . ஸ்டாலின் , டிஸ்சார்ஜ் செய்யப்பட்டுள்ளார் . இதனைத் தொடர்ந்து அவர் வீடு திரும்பியுள்ளார் .


தமிழகத்தில் ஊரகப்பகுதிகளில் உள்ள நெடுஞ்சாலைகளில் அண்மைக் காலமாக மூடப்பட்ட டாஸ்மாக் கடைகளை மீண்டும் திறக்க அரசுக்கு உச்ச நீதிமன்றம் அனுமதி அளித்துள்ளது . மதுக்கடைகள் தொடர்பான பிரச்னை எழுந்தபோது , கடந்த ஆண்டு டிசம்பர் 15ஆம் தேதி நாட்டில் உள்ள அனைத்து நெடுஞ்சாலைகளில் இருந்தும் 500 மீட்டர் தொலைவுக்குள் அமைந்த மதுக்கடைகளை மூட வேண்டும் என்று உத்தரவிட்டது உச்ச நீதிமன்றம் . இதை அடுத்து நெடுஞ்சாலைகளின் வரையறையையே மாற்றும் அளவுக்கு சில மாநில அரசுகள் முயற்சிகளை மேற்கொண்டன . இதனிடையே , இந்த உத்தரவுக்கு எதிர்ப்பு தெரிவித்து மனுக்கள் தாக்கல் செய்யப்பட்டன . இந்த மனுக்களை ஆராய்ந்த உச்ச நீதிமன்றம் , தமது முந்தைய தீர்ப்பில் சில திருத்தங்களை மேற்கொண்டது . அதன்படி , 20 ஆயிரத்துக்கும் குறைவான மக்கள் தொகை கொண்ட பகுதிகளுக்கு அருகே அமைந்துள்ள நெடுஞ்சாலைகளைப் பொறுத்தவரை , அவற்றிலிருந்து 220 மீட்டர் தொலைவில் இருக்கும் மதுக்கடைகளை மூடினாலே போதுமானது என கடந்த மார்ச் மாதத்தில் உத்தரவிட்டது . இந்நிலையில் , நெடுஞ்சாலைகளை ஊரகச் சாலைகளாக மாற்ற தமிழக அரசு முயற்சி செய்வதாக வந்த குற்றச்சாட்டை அடுத்து இது குறித்து உச்ச நீதிமன்றத்தில் வழக்கு தாக்கலானது . இதற்கு பதிலளிக்குமாறு தமிழக அரசுக்கு உச்ச நீதிமன்றம் உத்தரவிட்டிருந்தது . தமிழக அரசு தொடர்பான இந்த வழக்கு இன்று நீதிபதி தீபக் மிஸ்ரா தலைமையிலான அமர்வு முன் விசாரணைக்கு வந்தது . அப்பொழுது நீதிமன்றம் தமிழகத்தின் ஊரகப்பகுதி நெஞ்சாலைகளில் மூடப்பட்ட டாஸ்மாக் கடைகளைத் திறக்க அரசுக்கு அனுமதி அளித்தது . இது தொடர்பாக தமிழக அரசு அளித்துள்ள விளக்கங்கள் திருப்தியளிக்கும் வகையில் இருப்பதாகத் தெரிவித்த நீதிமன்றம் , சம்பந்தப்பட்ட மாவட்ட ஆட்சித் தலைவர்கள் தேர்வு செய்யும் இடங்களில் மூடப்பட்ட மதுக்கடைகளை திறக்கலாம் என்று தெரிவித்தது . டாஸ்மாக் மதுக்கடைகளைக் திறப்பது தொடர்பாக பொது மக்கள் பல்வேறு இடங்களில் போராட்டங்களை நடத்தி வருகின்றனர் . இந்தப் பிரச்னையை எதிர்கொள்ள தமிழக அரசு பெரும் போராட்டத்தை சந்திக்கும் நிலையில் , உச்ச நீதிமன்றத்தின் உத்தரவு தமிழக அரசுக்கு பெருமூச்சு விடக் கிடைத்த ஒரு வாய்ப்பாக அமைந்திருக்கிறது .


காவிரி விவகாரம் தொடர்பாக இன்று முதல்வர் தலைமையிலான அனைத்துக் கட்சி கூட்டத்துக்கு டிடிவி தினகரனுக்கு அழைப்பு விடுக்கப்படவில்லை . காவிரி நதிநீர் பங்கீட்டு வழக்கில் அண்மையில் இறுதி தீர்ப்பளித்த உச்சநீதிமன்றம் , தமிழகத்திற்கான நீரை 192 டிஎம்சியிலிருந்து 177.25 டிஎம்சியாக குறைத்தது . 14 . 75 டிஎம்சி நீர் கர்நாடகாவுக்கு கூடுதலாக வழங்கப்பட்டது . தமிழகம் சார்பில் முறையான வாதங்கள் முன்வைக்கப்படாடதது தான் இதற்குக் காரணம் என திமுக உள்ளிட்ட எதிர்க்கட்சிகள் குற்றம்சாட்டின . காவிரி விவகாரம் தொடர்பாக அடுத்த கட்ட நடவடிக்கைகள் குறித்து விவாதிக்க அனைத்துகட்சி கூட்டத்தை அரசு கூட்ட வேண்டும் என திமுக செயல் தலைவரும் எதிர்க்கட்சித் தலைவருமான ஸ்டாலின் வலியுறுத்தினார் . ஸ்டாலின் வலியுறுத்தலுக்கு அரசு தரப்பில் பதில் இல்லாததால் , வரும் 23ம் தேதி திமுக சார்பில் அனைத்து கட்சி கூட்டம் நடத்தப்படும் என ஸ்டாலின் அறிவித்தார் . இதற்கிடையே , காவிரி இறுதி தீர்ப்பு குறித்து சட்ட வல்லுநர்களுடன் முதல்வர் பழனிசாமி ஆலோசனை நடத்தினார் . தமிழகத்திற்கான தண்ணீரை குறைத்த உச்சநீதிமன்றம் , தனது இறுதி தீர்ப்பில் இன்னும் 15 ஆண்டுகளுக்கு இந்த தீர்ப்பு அமலில் இருக்கும் எனவும் அதுவரை எந்த மேல்முறையீடும் செய்ய முடியாது என தெரிவித்துவிட்டது . இந்நிலையில் , காவிரி விவகாரத்தில் சட்ட ரீதியாக அடுத்தகட்ட நடவடிக்கை குறித்து சட்ட வல்லுநர்களுடன் முதல்வர் பழனிசாமி ஆலோசனை நடத்தினார் . பின்னர் , இன்று அனைத்து கட்சி கூட்டம் என அறிவிக்கப்பட்டது . இதில் 43 அரசியல் மற்றும் விவசாய அமைப்புகளுக்கு அழைப்பு விடுக்கப்பட்டுள்ளது . நாம் தமிழர் கட்சி , சமத்துவ மக்கள் கட்சி உள்ளிட்ட கட்சிகளும் இதில் கலந்து கொள்கின்றன . ஆனால் ஆர்கே நகர் தொகுதி எம்எல்ஏ டிடிவி தினகரன் சார்ந்த அணிக்கு இந்த கூட்டத்துக்கு அழைப்புவிடுக்கப்படவில்லை . இதனால் டிடிவி செம அப்செட்டில் இருப்பதாக கூறப்படுகிறது .


திருச்சி தூய வளனார் கல்லூரியில் நடைபெற்ற மாநில அளவிலான வாலிபால் போட்டியில் சென்னை லயோலா கல்லூரி சாம்பியன் வென்று நூற்றாண்டு சுழற்கோப்பையை கைப்பற்றியது . தூய வளனார் கல்லூரி சார்பில் நடத்தப்பட்ட நூற்றாண்டு விழா கோப்பைக்கான கைப்பந்து போட்டி கடந்த 23 - ஆம் தேதி தொடங்கி நடைபெற்று வந்தது . இப்போட்டியில் திருச்சி , மதுரை , சிவகங்கை , கோவை , சென்னை பகுதிகளைச் சேர்ந்த 9 கல்லூரிகள் பங்கேற்றன . நாக் அவுட் மற்றும் லீக் முறையில் போட்டிகள் நடைபெற்றன . கலை மற்றும் அறிவியல் கல்லூரியை 25 - 20,23 - 25,25 - 18,25 - 14 என்ற புள்ளிகள் கணக்கிலும் , சென்னை டி . ஜி . வைஷ்ணவ கல்லூரியை 27 - 25,25 - 21,25 - 20 என்ற புள்ளிகள் கணக்கிலும் சென்னை லயோலா கல்லூரி வென்றது . பங்கேற்ற 3 போட்டிகளிலும் வெற்றி பெற்றதன் மூலம் நூற்றாண்டு விழா சுழற்கோப்பையை லயோலா கல்லூரி கைப்பற்றியது . சென்னை டி . ஜி . வைஷ்ணவ கல்லூரியை 18 - 25,25 - 18,25 - 22,25 - 17 என்ற புள்ளிகள் கணக்கிலும் , கோவை மருத்துவர் என் . ஜி . பி . கலை மற்றும் அறிவியல் கல்லூரியை 25 - 18,25 - 16,25 - 13 என்ற புள்ளிகள் கணக்கிலும் வென்று திருச்சி ஜமால் முகமது கல்லூரி அணி 2ஆவது இடத்தைப் பிடித்தது . கல்லூரியை 25 - 18,30 - 28,23 - 25,25 - 18 என்ற புள்ளிகள் கணக்கில் வென்று சென்னை டி . ஜி . வைஷ்ணவ கல்லூரி அணி மூன்றாவது இடத்தைப் பிடித்தது . சனிக்கிழமை இரவு நடைபெற்ற பரிசளிப்பு விழாவில் , கல்லூரியின் பொருளாதாரத் துறை பேராசிரியர் கே . ஆரோக்கியதாஸ் வெற்றி பெற்ற அணிகளுக்குப் பரிசுகளை வழங்கினார் . பிரேம் எட்வின் , உதவி உடற்கல்வி இயக்குநர் எஸ் . ரெனில்டன் உள்ளிட்டோர் பங்கேற்றனர் .


நாளை நடைபெற உள்ள வாக்கெடுப்பில் எடப்பாடிக்கு எதிராக வாக்களிக்க திமுகவும் காங்கிரசும் தனித்தனியே முடிவு செய்துள்ளன . தமிழகத்தில் ஜெயலலிதா தலைமையில் 2016 ல் தொடர்ந்து இரண்டாவது முறையாக ஆட்சி அமைத்தது . அதிமுக 134 இடங்களிலும் திமுக 89 இடங்களிலும் , காங்கிரஸ் 8 இடங்களிலும் , முஸ்லீம் லீக் ஒரு இடத்திலும் , மொத்தமாக திமுக கூட்டணி 98 இடங்களிலும் வெற்றிபெற்றது . இதில் அரவக்குறிச்சி தஞ்சாவூர் தேர்தல் தள்ளிவைக்கப்பட்டது . பதவியேற்பு தினத்தன்று திருப்பரம்குன்றம் எம் . எல் . ஏ மரணமடைந்தார் . இதையடுத்து அதிமுகவின் பலம் 133 ஆக குறைந்தது . சபாநாயகராக தனபால் தேர்வு செய்யப்பட்ட நிலையில் 132 எம் . எல் . ஏக்கலுடன் ஜெயலலிதா பதவியேற்றார் . அதன்பிறகு நடந்த இடைதேர்தலில் மூன்று தொகுதிகளிலும் அதிமுக வெற்றி பெற்றது . இதையடுத்து 135 ஆக உயர்ந்தது . ஜெயலலிதா மறைவிற்கு பிறகு யார் முதல்வர் எனும் போட்டியில் அதிமுக இரண்டு பட்டு நின்றது . ஒருபக்கம் சசிகலா தரப்பும் மறுபுறம் ஓ . பி . எஸ் தரப்பும் நின்றனர் . சசிகலா சிறைக்கு செல்ல எடப்பாடி பழனிச்சாமி சசிகலா தரப்பில் தேர்வு செய்யப்பட்டார் . 135 எம் . எல் . ஏக்கள் இருந்த நிலையில் ஜெயலலிதா மரணமடைந்ததால் 134 ஆக குறைந்தது . இதில் 124 எம் . எல் . ஏக்கள் ஆதரவு இருப்பதாக எடப்பாடி பழனிசாமி ஆட்சியமைக்க உரிமை கோரினார் . நேற்று அவருக்கு பதவி ஏற்க அனுமதி அளித்த ஆளுநர் 15 நாளுக்குள் பெரும்பான்மையை நிரூபிக்க உத்தரவிட்டார் . ஏக்கள் இருக்க நடராஜனும் எடப்பாடியை எதிர்த்து வாக்களிப்பேன் என பேட்டியளித்த நிலையில் மீதமுள்ள 124 அதிமுக எம் . எல் . ஏக்களின் முடிவை பொறுத்தே எடப்பாடி பழனிச்சாமியின் ஆட்சி தொடருமா முடியுமா என்பது தெரியவரும் . இதில் பிரதான எதிர்க்கட்சியான திமுக , காங்கிரஸ் தனித்தனியாக தங்கள் எம் . எல் . ஏக்கள் கூட்டத்தை கூட்டினர் . கூட்டத்தின் முடிவில் , எடப்பாடி பழனிச்சாமிக்கு எதிராக வாக்களிக்க போவதாக திமுகவும் காங்கிரசும் தெரிவித்துள்ளது . மொத்தம் 233 உறுப்பினர்கள் தற்போது சட்டசபையில் உள்ளநிலையில் 117 எம் . எல் . ஏக்கள் வாக்களித்தால் மட்டுமே எடப்பாடி பழனிச்சாமியின் ஆட்சி பிழைக்கும் . இந்நிலையில் திமுகவும் காங்கிரசும் எதிர்த்து வாக்களிப்பேன் என அறிவித்துள்ளதால் மீதமுள்ள 124 அதிமுக எம் . எல் . ஏக்களை நம்பி மட்டுமே எடப்பாடி நாளை களமிறங்க வேண்டும் .


வெள்ளித்திரையில் மின்னும் நட்சத்திரங்களுக்கு நிகராக தற்போது மாறி வருகின்றனர் , சின்னத்திரை நாயகிகளும் தொகுப்பாளர்களும் . அந்த வகையில் சின்னத்திரையில் இருந்து வெள்ளித்திரைக்கு சென்று கலக்கி வரும் நடிகர் நடிகைகள் பலர் உள்ளனர் . சமீபத்தில் தான் சின்னத்திரை நாயகி , பிரியா பவானி நடித்து வெளிவந்த மேயாத மான் திரைப்படம் ரசிகர்களிடமும் , வசூல் ரீதியாகும் நான்றாக ஓடியது . இந்நிலையில் தற்போது அதே தொலைகாட்சியில் ' கலக்க போவது யாரு ' என்கிற நிகழ்ச்சியை ரக்ஷனுடன் தொகுத்து வழங்கிய , தொகுப்பாளினி ஜாக்குலின் நயன்தாரா நடிக்க கமிட் ஆகியுள்ள கோலமாவு கோகிலா என்கிற படத்தில் நயனுக்கு தங்கையாக நடித்து வருகிறார் என்பது குறிப்பிடத்தக்கது . தற்போது சமூகவலைத்தளத்தில் ரசிகர்கள் சிலர் நீங்க அழகா இருக்கீங்க உங்க குரல் தான் கொஞ்சம் கரகரன்னு இருக்கு என்று கிண்டல் செய்துள்ளனர் . இதுபற்றி அவர் கூறுகையில் , அதற்காக நான் கவலைப்படுவதில்லை . எனது லிப்ஸ்டிக்கை மாற்றிக்கொள்ள வேண்டுமானால் என்னால் மாற்ற முடியும் , குரலை மாற்றுவது சாத்தியமில்லை . நான் எப்படியோ அதையே ஏற்றுக்கொள்கிறேன் . நான் பாடகியாக முடியவில்லையே என்றெல்லாம் கவலைப்பட போவதில்லை என பதிலடி கொடுத்துள்ளார் .


மழைக்காலம் வந்திருச்சி… கொஞ்சம் கவனமா இல்லாவிட்டால் , ரொம்ப கஷ்டமாகிவிடும் என சத்யராஜ் மகள் திவ்யா எச்சரிக்கை விடுத்துள்ளார் . அவர் ஏன் எச்சரிக்கை விடுக்க வேண்டும் ? என்கிறீர்களா . . ? ! பிரபல நடிகரான சத்யராஜின் மகள் திவ்யா சத்யராஜ் மிகப் பிரபலமான ஊட்டச்சத்து நிபுணர்கள் ஒருவராவார் . தன்னை சுற்றிஇருப்பவர்கள் எல்லோருமே ஆரோக்கியமாக இருக்க வேண்டும் என்ற எண்ணம் கொண்ட திவ்யா சத்யராஜ் , அரசு பள்ளிகளில் படிக்கும்குழந்தைகளுக்கும் , வசதியில்லாத குழந்தைகளுக்கும் நோய் எதிர்ப்பு சக்தி குறைவாக இருக்கிறது என்று கூறியதோடு , அதைத்தடுப்பதற்கான ஆராய்ச்சிகளை மேற்கொண்டு சில ஆலோசனைகளை வழங்கி வருவதை வழக்கமாக்கிக் கொண்டிருக்கிறார் . தந்தையும் , சகோதரரும் நடிப்பதை தொழிலாகக் கொண்டிருந்தாலும் திவ்யா சத்யராஜ் , எப்போதும் உடல்நலம் சார்ந்த படிப்புகளில்மட்டுமே கவனம் செலுத்தி வந்திருக்கிறார் . இதை ஏற்கனவே அவர் பலமுறை தெரிவித்திருந்தாலும் , அவரும் சினிமாவில் நடிக்கப்போகிறார் என வதந்திகள் அடிக்கடி கிளம்புவது உண்டு . தற்போது , வடகிழக்குப் பருவமழை தொடங்க உள்ளதால் , புதிய வகை வைரஸ் நோய் தாக்குதல்கள் ஏற்படும் என்று கூறி மிரளவைத்திருக்கிறார் திவ்யா சத்யராஜ் . பொதுவாகவே மழைக் காலங்களில் , அதாவது அக்டோபர் , நவம்பர் , டிசம்பர் ஆகிய மாதங்களில் பலவிதமான வைரஸ் நோய்கள் ஏற்படும் என்பதை சுட்டிக் காட்டுகிறார் திவ்யா சத்யராஜ் . வைரஸ் நோய் பாதிப்பை தடுக்க , பொதுமக்கள் முன்னெச்சரிக்கை நடவடிக்கைகளை மேற்கொள்ள வேண்டியது அவசியம் என்றும்வலியுறுத்தியுள்ளார் . இதுதொடர்பாக அவர் வெளியிட்டுள்ள ஒரு அறிக்கையில் , பொதுமக்கள் நோய்வாய் பாதிப்பில் இருந்து தங்களைக்காத்துக்கொள்ள , உடலை ஆரோக்கியமாக வைத்திருக்க வேண்டியது அவசியம் என்றும் , நோய்களை தடுக்க தேவையானமுன்னெச்சரிக்கை நடவடிக்கைகளை எடுக்க வேண்டியது கட்டாயம் என்றும் அறிவுறுத்தியுள்ளார் . உடலை ஆரோக்கியமாக வைத்திருக்க முக்கியமான சத்துக்களான விட்டமின் பி , விட்டமின் சி ஆகிய சத்துக்களுடைய உணவுப்பொருட்களை முறையாக உண்டு , எதிர்ப்பு சக்தியை அதிகரித்துக்கொள்ள வேண்டும் என்றும் கூறுகிறார் . அவ்வாறு செய்யும்போதுமழைக்காலங்களில் வழக்கமாக ஏற்படும் வைரஸ் பாதிப்பு , இருமல் , சளி போன்ற பிரச்சனைகளில் இருந்து தப்பிக்கலாம் என்று அவர்கூறியுள்ளார் . ஒருவேளை நோய்வாய்ப்பட்டால் , உடனடியாக மருத்துவரை அணுக வேண்டும் என்று கூறிய அவர் , மருந்து கடைகளில் வாங்கும்மாத்திரைகளை சரியாக கவனித்து சாப்பிட வேண்டும் என்றும் திவ்யா சத்யராஜ் கூறியுள்ளார் .


முதலமைச்சர் எடப்பாடி பழனிசாமி , துணை முதலமைச்சர் ஓ . பன்னீர்செல்வம் அணிகள் இணைப்புக்குப் பிறகு தமிழக அரசியலில் பல்வேறு திருப்பங்கள் நிகழ்ந்து வருகின்றன . , இ . பி . எஸ் . , அணிகள் இணைப்பால் , கடும் கோபத்துக்கு ஆளானார்கள் டிடிவி தரப்பினர் . தற்போது டிடிவி ஆதரவு எம்எல்ஏக்கள் அனைவரும் புதுச்சேரியில் உள்ள ரிசார்ட் ஒன்றில் தங்க வைக்கப்பட்டுள்ளனர் . இந்த நிலையில் , கர்நாடக அதிமுக செயலாளர் புகழேந்தி புதுச்சேரிக்கு வருகை தந்தார் . அப்போது பேசிய அவர் , சபாநாயகருக்குத்தான் அதிகாரம் உள்ளது என்று தவறாக கூறுகின்றனர் . உண்மையில் அவருக்கு சஸ்பெண்ட் செய்யும் அதிகாரம் மட்டுமே இருக்கிறதே தவிர , தகுதி நீக்கம் செய்ய அதிகாரம் இல்லை . நாங்கள் ஏற்கனவே ஆளுநர் வித்யாசாகர் ராவிடம் புகார் தெரிவித்துள்ளோம் . நாங்கள் பேரவைத் தலைவரை மதிக்கிறோம் . அதே நேரத்தில் , அரசு கொறடா தரும் புகார்களுக்கு எல்லாம் எங்களுக்கு நோட்டீஸ் அனுப்புவது தவறானது . சட்ட வல்லுநர்களிடம் கேட்டு அவர் செயல்பட்டிருக்கலாம் . அதிகார வரம்பு தெரியாமல் செயல்பட்டிருக்கிறார் . ஜெயலலிதா மூலம் அமைந்த அதிமுக ஆட்சிக்கு எதிராக ஓ . பி . எஸ் . அணி வாக்களித்தது . அப்படி வாக்களித்த 11 பேர் மீது நோட்டீஸ் தராதது ஏன் ? அவர்களை தகுதி நீக்கம் செய்யாதது ஏன் ? இது தொடர்பாக மாஃபா பாண்டியராஜன் தொடர்ந்த வழக்கு உச்சநீதிமன்றத்தில் நிலுவையில் உள்ளது . நோட்டீஸ் அனுப்பிய விவகாரம் தொடர்பாக டிடிவி தினகரன் நீதிமன்றம் செல்ல உள்ளார் . தற்போதைய முதலமைச்சர் எடப்பாடி மீது மக்கள் நம்பிக்கை இழந்து விட்டனர் . ஆட்சியைக் காப்பாற்றிக் கொள்ள வேண்டும் என்றால் எடப்பாடி , தினகரனிடம் பேச வேண்டும் . கட்சிக்கு துரோகம் செய்த ஓ . பி . எஸ்சை ஏற்க முடியாது . நடிகர் கமலுக்கு பயந்து செல்போனை ஆஃப் செய்வது , இ - மெயில் முகவரியை மூடுவது போன்ற செயல்களை அமைச்சர்கள் ஏன் செய்கின்றனர் . பதவிக்காக முட்டாள்தனமாக செயல்பட வேண்டாம் . ஆட்சியை காப்பாற்றிக்கொள்ள இறங்கித்தான் வர வேண்டும் . டிடிவி தினகரனை கைது செய்தாலும் , அவர் தனியாக சிறை செல்ல மாட்டார் என்பதை உணர வேண்டும் . பாஜகவுக்கு நாங்கள் எதிரி இல்லை என்பதையும் உணர வேண்டும் . ஓ . பி . எஸ்சை ஒருபோதும் ஏற்க மாட்டோம் . முதலமைச்சர் பதவியில் இருந்து எடப்பாடி கண்டிப்பாக இறங்க வேண்டும் . ஓ . பி . எஸ் . மீண்டும் முதலமைச்சராக சசிகலாதான் காரணம் . ஆனால் , அவர் முதுகில் குத்திவிட்டார் . அதனால் அவரை துணை முதலமைச்சராக ஏற்க மாட்டோம் .


மாற்று திறனாளியான ஜோதியின் பாடல் திறமைக்கு வாய்ப்பளித்து , அவரின் கனவை தன் படத்தின் மூலம் நிறைவேற்றி இருக்கிறார் ஜி . வி . பிரகாஷ் . அந்த பாடல் தற்போது இணையத்தில் பிரபலமாகி இருக்கிறது . திரைப்படங்களில் பக்கத்து வீட்டு பையன் போல யதார்த்தமாக வரும் ஜி . வி . பிரகாஷ் , சமுதாய பிரச்சனை என்று வந்துவிட்டால் நிஜ ஹீரோவாகவே மாறிவிடுவார் . சமீப காலமாக வந்த பல சமுதாய பிரச்சனைகளுக்கு எதிராக குரல் எழுப்பிய பிரபலங்களில் இவரும் ஒருவர் . தற்போது இவர் அடங்காதே திரைப்படத்தில் நடித்து வருகிறார் . இந்த படத்தில் இடம்பெற்றிருக்கும் பாடல் ஒன்று சமீபத்தில் பிரபலமாகி இருக்கிறது . இந்த பாடலின் சிறப்புக்கு காரணம் ஜோதி எனும் பெண் தான் . மாற்றுத் திறனாளியான இவர் பாடல்கள் பாடுவதில் திறமையும் ஈடுபாடும் கொண்டவர் . விஜய் சேதுபதி நடித்திருந்த றெக்க படத்தில் வரும் கண்ணம்மா ! கண்ணம்மா ! எனும் பாடலை ஜோதி தனது குரலில் பாடி முகநூலில் பதிவிட்டிருந்தார் . அந்த பாடல் வைரல் ஆகி இருந்தது . அதன் மூலம் பிரபலமான ஜோதி தனக்கு சினிமாவில் பாடவேண்டும் என்ற ஆசை இருப்பதையும் அப்போது தெரிவித்திருந்தார் . அந்த ஆசையை தனது படமான ”அடங்காதே” படத்தில் இடம் பெற்றிருக்கும் , இந்த பாடல் மூலம் நிறைவேற்றி இருக்கிறார் ஜி . வி . பிரகாஷ் . ”நிலவின் நிறமும் வண்ணம் கொள்ள” என தொடங்கும் இந்த பாடல் மாற்று திறனாளியான ஜோதியின் வாழ்க்கையில் அவரின் ஆசையை நிறைவேற்றி நிஜமாகவே வண்ணம் கொள்ள செய்திருக்கிறது என்று நிச்சயமாக கூறலாம் .


பிக் பாஸ் நிகழ்ச்சி சின்னத்திரையில் மிகவும் பிரபலமான ஒரு ரியாலிட்டி ஷோ . இந்த நிகழ்ச்சிக்கு வந்தாலே பிரபலமாகிவிடலாம் என்பது கோலிவுட்டில் இப்போதைய டிரெண்ட் . இந்த நிகழ்ச்சியின் முதல் சீசனில் கலந்து கொண்டதன் மூலம் உச்ச கட்ட புகழை அடைந்தவர் ஓவியா . பிக் பாஸின் முதல் சீசன் ஆரம்பத்தில் களை இல்லாமல் தான் இருந்தது . ஆனால் ஓவியா , ஆரவ் பிரச்சனை என்று ஒன்று ஆரம்பித்த பிறகு தான் டி . ஆர் . பி எகிறியது . இதனால் ஓவியா , ஆரவ் காதல் ஸ்கிரிப்டட் என்று கூட ஒரு கருத்து நிலவியது . அதன் பிறகு அந்த பிரச்சனைகள் முற்றி , ஓவியா தற்கொலை செய்து கொள்ளும் அளவிற்கு போன பிறகு தான் , உண்மை என்ன என்பது மக்களுக்கு புரிய தொடங்கியது . இப்போது இருவருமே ஒருவாறு திரையுலகில் செட்டில் ஆகிவிட்டனர் . சென்ற முறை போல இந்த முறையும் பிக் பாஸில் புதிய ஜோடி உருவாக , அதிக வாய்ப்புகளை ஏற்படுத்தி கொடுத்திருக்கிறார் பிக் பாஸ் . நேற்றைய பிக் பாஸ் நிகழ்ச்சியின் போது , ஒவ்வொரு போட்டியாளர்களிடம் ஒவ்வொரு விதமான கேள்விகள் கேட்கப்பட்டன . வழக்கம் போல குதற்கமான கேள்வியாக தான் பிக் பாஸ் கேட்டிருந்தார் . உங்களுக்கு யாரை பிடிக்கும் ? யாரை பிடிக்காது ? யாரை பார்த்தால் எரிச்சல் வருகிறது என ஒவ்வொரு கேள்வியையும் தேர்வு செய்து குறிப்பிட்ட நபர்களுக்கு கொடுத்திருந்தார் . ஆனால் இந்த முறை போட்டியாளர்கள் பலே கில்லாடிகள் . பிரச்சனையில்லா பதிலை கூறி மிகவும் நைசாக நழுவிக்கொண்டனர் . அதில் பிரபல நடிகர் ரியாஸ் கானின் மகன் ஷாரிக்கிடம் , இங்கு இருப்பவர்களில் யாருடன் நீங்கள் டேட்டிங் செல்ல விரும்புவீர்கள் ? என கேட்டிருந்தார் பிக் பாஸ் . மிகவும் தயங்கிய அவர் கடைசியில் ஐஸ்வர்யா தத் - ஐ கூறினார் . அதே போல ஐஸ்வர்யாவிடமும் இங்கு இருக்கும் ஆண்களில் மிகவும் அழகான ஆண் யார் ? என கேட்டிருக்கிறார் பிக் பாஸ் . அதற்கு ஐஸ்வர்யா ஷாரிக்கை கை காட்டி இருக்கிறார் . இதனால் இந்த இருவரையும் இணைத்து வைத்து விளையாடினர் சக போட்டியாளர்கள் . இப்படி தான் ஆரவ் , ஓவியா விஷயத்தையும் மற்றவர்கள் விளையாட்டாக ஆரம்பித்தனர் . பின்னர் அவர்களே பிரித்து வைத்து வினையாக்கவும் செய்தனர் . இந்த கதையிலும் என்ன செய்ய போகிறார்களோ ? பிக் பாஸே அறிவார் .


சென்னையில் நேற்றிரவு ரோந்து சென்ற போலீஸ் ஒருவரை கத்தியால் வெட்டிய ரௌடி ஆனந்தனை சென்னை போலீசார் சற்று முன்பு என்கவுண்டரில சுட்டுக் கொன்றனர் . சென்னையில் தர்கா குடிசை மாற்று வாரிய குடியிருப்பு பகுதியில் தகராறு நடப்பதாக தகவல் கிடைத்ததையடுத்து ராயப்பேட்டை போலீஸ் ஸ்டேஷனைச் சேர்ந்த காவலர் ராஜவேலு அப்பகுதிக்கு ரோந்து சென்றார் . அங்கு 5 - க்கும் மேற்பட்ட ரவுடிகள் மது அருந்திக்கொண்டிருந்தனர் . இதையடுத்து , அவர்களை ராஜவேலு அங்கிருந்து வெளியேறுமாறு சத்தம் போட்டுள்ளார் . அப்போது தனியாக வந்த காவலர் ராஜவேலுவை அந்த ரவுடிகள் துரத்தி துரத்தி சரமாரியாக வெட்டினர் . அவர் அங்கிருந்து தப்பிக்க முயன்றபோதும் அவரை விடாமல் கத்தியால் தலை மற்றும் முகத்தில் வெட்டியதாக தெரிகிறது . இதையடுத்த அந்த ரவுடிகள் ஆட்டோவில் அங்கிருந்து தப்பியோடினர் . காவலர் ராஜவேலுக்கு அதிக ரத்தம் வெளியேறியதால் மிகவும் ஆபத்தான நிலையில் மீட்கப்பட்டு தனியார் மருத்துவமனையில் சிகிச்சை பெற்று வருகிறார் . தாக்குதல் நடத்தியது ரவுடி ஆனந்தன் உள்பட 5 பேர் என்று முதல்கட்ட விசாரணையில் தெரியவந்தது . இதையடுத்து சற்று நேரத்தில் ஆனந்தன் மற்றும் அவரது கூட்டாளிக்ள் 4 பேரை போலீசார் கைது செய்தனர் . அவனிடம் போலீசார் விசாணை நடத்தினர் . இதையடுத்து விசாரணைக்காக ஆனந்தனை போலீசார் அழைத்துச் சென்றபோது போலீசாரை தாக்கிவிட்டு தப்ப முயன்றார் . இதனால் போலீசார் அவரை சுட்டுக் கொன்றனர் .


இங்கிலாந்து அணிக்கு எதிரான டெஸ்ட் போட்டியில் விளையாட உள்ள இந்திய அணி அறிவிக்கப்பட்டுள்ளது . 5 டெஸ்ட் போட்டிகளில் முதல் 3 டெஸ்ட் போட்டிகளுக்கான இந்திய வீரர்கள் பிசிசிஐ அறிவித்துள்ளது . முதல் டெஸ்ட் போட்டி ஆகஸ்ட் 1 - ம் தேதி தொடங்குகிறது . இதில் காயம் காரணமாக வேகப்பந்துவீச்சாளர் புவனேஸ்வர் குமார் அணியில் இடம்பெறவில்லை . மேலும் டெஸ்ட் தொடருக்கான இந்திய அணியில் ரிஷப் பண்ட் , குல்தீப் யாதவ் இடம் பெற்றுள்ளனர் . அணியின் விவரம் ; விராத் கோஹ்லி ( கேப்டன் ) , தவான் , முரளி விஜய் , கே . எல் . ராகுல் , புஜாரா , ரஹானே , கருண் நாயர் , தினேஷ் கார்த்திக் , ரிஷப் பண்ட் , அஸ்வின் , ஜடேஜா , குல்தீப் யாதவ் , ஹார்திக் பாண்டியா , இஷாந்த் ஷர்மா , முகமது ஷமி , உமேஷ் யாதவ் , பும்ரா , சர்துல் தாகூர் உள்ளிட்டோர் அணியில் இடம்பெற்றுள்ளனர் . முன்னதாக 3 டி - 20 போட்டிகள் கொண்ட தொடரில் 2 - 1 என்று இந்தியா கைப்பற்றியது . ஒருநாள் போட்டியை 2 - 1 என்ற கணக்கில் இங்கிலாந்து வென்றது . இரு அணிகளுக்கு இடையேயான டெஸ்ட் போட்டி அனல் பறக்கும் என எதிர்பார்க்கப்படுகிறது .


கடந்த 2008 ஆம் ஆண்டு நடிகர் ஷக்தி மற்றும் சந்தியா நடித்து வெளியான , ' மகேஷ் சரண்யா மற்றும் பலர் ' படத்தில் சிறு கதாப்பாத்திரத்தில் அறிமுகமானவர் நடிகை ஸ்ரிதிக்கா . இந்த படத்தை தொடர்ந்து பிரபல தனியார் தொலைக்காட்சியில் ஒளிப்பரப்பான , ' கலசம் ' சீரியலிலும் கால் பதித்தார் . மேலும் இதுவரை ' வெண்ணிலா கபடி குழு ' , ' வேங்கை ' ஆகிய ஒரு சில படங்களில் மட்டுமே நடித்தாலும் . பல சீரியலில் நாயகியாக நடித்துள்ளார் . இதுவரை நாதஸ்வரம் , குலதெய்வம் சீரியல்களில் என தொடந்து சீரியல்களில் இளம் கதாநாயகியாக நடித்து வந்த இவர் , கல்யாணமாம் கல்யாணம் சீரியலில் அம்மா நடிகையாக மாறிவிட்டார் . இதை பார்த்து ரசிகர்களே மிகவும் ஷாக் ஆகிவிட்டனர் . ஏன் இவர் இப்படி ஒரு முடிவெடுத்தார் ? மார்க்கெட் போய்விட்டாதா என சிலர் சந்தேகத்தை எழுப்புயிருக்கிறார்கள் . அதற்காக இவர் பதில் அளித்துள்ளார் . இது குறித்து அவர் கூறுகையில் . . . குலதெய்வம் சீரியல் முடிந்ததும் கொஞ்சம் ரெஸ்ட் எடுக்கலாம் என நினைத்தேன் ஆனால் அம்மா கேரக்டர் வாய்ப்பு தேடி வந்தது . இது மிகவும் அழுத்தமான கதாப்பாத்திரம் , கதையை கேட்டதுமே பிடித்து விட்டது . அதனால் விடவேண்டாம் என ஓகே சொல்லிவிட்டேன் . சீரியல்களில் அம்மா , மாமியார் ரோல்கள் தான் வெயிட்டாக இருக்கும் . கல்யாணமாம் கல்யாணம் சீரியலில் அம்மா கேரக்டர் கிட்டத்தட்ட ஹீரோயின் போல தான் என கூறியுள்ளார் .


நாமக்கல்லில் உள்ள சசிகலாவின் வழக்கறிஞர் செந்திலின் வீட்டில் உள்ள அவரது அறைக்கு வருமான வரித்துறையினர் சீல் வைத்துள்ளனர் . வருமான வரி சோதனைஃ போலி நிறுவனங்கள் தொடங்கி நஷ்ட கணக்கு காட்டி வருமான வரி ஏய்ப்பு செய்ததாக , சசிகலாவின் உறவினர்கள் , நண்பர்கள் , தெரிந்தவர்கள் என சசிகலாவுடன் தொடர்புடைய அனைவரின் வீடுகள் மற்றும் அலுவலகங்களிலும் வருமான வரித்துறை சோதனை நடத்தி வருகிறது . நேற்று முன் தினம் தொடங்கிய சோதனை இன்று மூன்றாவது நாளாக , 40 இடங்களில் நடந்துவருகிறது . முதல் 187 இடங்களிலும் இரண்டாவது நாளான நேற்று 147 இடங்களிலும் சோதனை நடைபெற்றது . மூன்றாவது நாளாக தொடரும் சோதனைஃ ஜெயா டிவி அலுவலகம் , நமது எம் . ஜி . ஆர் அலுவலகம் , கோடநாடு பங்களா , கர்சன் எஸ்டேட் , மிடாஸ் மதுபான ஆலை , சென்னை திநகரில் உள்ள கிருஷ்ணபிரியா வீடு , சென்னை மகாலிங்கபுரத்தில் உள்ள விவேக்கின் வீடு , புதுச்சேரி ஆரோவில்லில் உள்ள தினகரனின் பண்ணை வீடு உள்ளிட்ட 40 இடங்களில் இன்று மூன்றாவது நாளாக வருமான வரி சோதனை நடைபெற்றுவருகிறது . இந்த சோதனையில் இதுவரை 60 போலி நிறுவனங்கள் தொடர்பான ஆவணங்களும் கணக்கில் காட்டாமல் வரி ஏய்ப்பு செய்த 1000 கோடி ரூபாய் பணத்திற்கான ஆவணங்களும் சிக்கியுள்ளதாக தகவல்கள் வெளியாகியுள்ளன . வழக்கறிஞர் செந்தில் வீட்டில் சோதனைஃ நாமக்கல்லில் மோகனூர் சாலையில் உள்ள சசிகலா மற்றும் தினகரனின் வழக்கறிஞர் செந்திலின் வீட்டிலும் மூன்று நாட்களாக வருமான வரி சோதனை நடைபெற்றுவருகிறது . கடந்த 7 ஆண்டுகளாக சசிகலாவுடன் நெருங்கிய தொடர்பிலிருந்து வரும் செந்தில் , பல்வேறு தொழில்களிலும் பங்குதாரர்களாக உள்ளார் . நாமக்கல் மாவட்டத்தில் ஏராளமான சொத்துக்களை வாங்கியுள்ளதாக தகவல் வெளியாகியுள்ளது . செந்திலின் நண்பர்களின் வீடுகளிலும் சோதனை நடத்தப்பட்டு வருகிறது . செந்திலின் வீட்டில் சோதனை நடைபெற்றுவரும் நிலையில் , வருமான வரித்துறையினர் அவரது வீட்டில் நுழைந்தது முதல் இதுவரை செந்தில் வீட்டிற்கு வரவில்லை . அவர் மொபைல் போனை சுவிட்ச் ஆஃப் செய்துவைத்திருப்பதால் வருமான வரித்துறை அதிகாரிகளால் அவரை தொடர்புகொள்ள முடியவில்லை . இதுவரை செந்தில் வீட்டில் நடத்தப்பட்ட சோதனையில் , ஏராளமான அசையும் மற்றும் அசையா சொத்துக்களின் ஆவணங்கள் கைப்பற்றி உள்ளதாக வருமான வரித்துறை அதிகாரிகள் தெரிவித்துள்ளனர் . மேலும் செந்திலின் சகோதரியை அழைத்து சென்று வங்கியின் லாக்கரில் இருந்து ஏராளாமான தங்க நகைகள் மற்றும் ஆவணங்களை கைப்பற்றி உள்ளனர் . செந்திலின் அறைக்கு சீல்ஃ மூன்றாவது நாளாக இன்றும் சோதனை நடைபெற்றுவரும் நிலையில் , இதுவரை அதிகாரிகளால் செந்திலை தொடர்பு கொள்ள முடியவில்லை . செந்திலின் வீட்டில் உள்ள அவரது தனி அறை பூட்டப்பட்டுள்ளது . செந்தில் வராததால் அந்த அறையில் சோதனை நடத்த முடியவில்லை . செந்திலை தொடர்புகொள்ள முடியாததால் , பூட்டப்பட்ட அந்த அறைக்கு வருமான வரி அதிகாரிகள் சீல் வைத்தனர் . தற்போதும் சோதனை தொடர்ந்து நடந்துவரும் நிலையில் , இதுவரை செந்தில் எங்கு இருக்கிறார் என்பது தொடர்பான தகவல் தெரியவில்லை .


டிடிவி . தினகரனை முதலமைச்சராக அமர வைப்பதே எனது கனவு என அதிமுக கொள்கை பரப்பு செயலாளர் நாஞ்சில் சம்பத் கூறினார் . அவர் செய்தியாளர்களுக்கு அளித்த பேட்டியின்போது கூறியதாவது . " அதிமுகவை , பாஜக வழி நடத்துவதாக எதிர்க்கட்சிகள் கூறி வருகின்றன . பாஜகவினரும் தமிழகத்தில் தாமரை மலரும் என கூறி கொண்டே இருக்கிறார்கள் . தமிழகத்தில்தான் தண்ணீரே இல்லையே . . பிறகு எப்படி இங்கு தாமரை மலரும் . . . ? அதிமுகவை வீழ்த்த நினைப்பவர்கள் , வீழ்ந்து போவார்கள் என முதல்வர் எடப்பாடி பழனிச்சாமி கூறினார் . அந்த வார்த்தை , ஓ . பன்னீர்செல்வத்தையே குறிக்கும் . டிடிவி . தினகரனை பற்றி அவர் கூறவில்லை . தினகரன் நியமித்த பொறுப்பாளர்களை , அந்த பதவிகளை ஏற்க வேண்டாம் என கூறி , அமைச்சர் உதயகுமார் வற்புறுத்தி வருகிறார் . இதுபோன்ற செயலில் அவர் ஈடுபடுவது , கண்டிக்கத்தக்கது . இதுபோன்று தவறாக பேசுவதை முதல்வர் தடுக்க வேண்டும் . எம்ஜிஆர் நூற்றாண்டு விழா குறித்து , சிங்கப்பெருமாள் கோயிலில் நடந்த ஆலோசனை கூட்டத்தில் , அதிகாரிகள் ஒத்துழைப்பு தருவதில்லை என அமைச்சர் திண்டுக்கல் சீனிவாசன் கூறியுள்ளார் . இதுபோன்று அவர் பேசி இருக்க கூடாது . தினகரன் கட்சியில் இல்லை . அவருக்கு எந்த பொறுப்பும் இல்லை என அமைச்சர் ஜெயகுமார் கூறி வருகிறார் . டிடிவி . தினகரனால் தான் இன்று ஆட்சி நடக்கிறது என்பதை அவர்கள் மறந்து பேசுகிறார்கள் . விரைவில் , டிடிவி . தினகரன் முதல்வராக உட்காருவார் . டிடிவி . தினகரனை முதலமைச்சராக அமர வைப்பதே எனது கனவு " இவ்வாறு அவர் கூறினார் .


ஜோத்பூர் அரண்மனையில் கிருஸ்துவ முறைப்படி தன்னுடைய காதலர் நிக் ஜோன்ஸை திருமணம் செய்து கொண்டார் பிரபல பாலிவுட் நடிகை பிரியங்கா சோப்ரா . பாலிவுட்டில் இருந்து ஹாலிவுட் வரை சென்று புகழ் பெற்ற நடிகை பிரியங்கா சோப்ரா , இவர் தன்னை விட 10 வயது குறைவான அமெரிக்க பாடகர் நிக் ஜோன்ஸ் என்பவரை காதலித்து வந்தார் . பாலிவுட் வரை ஹாலிவுட் முதல் கொண்டு மிகவும் பரபரப்பாக பேசப்பட்ட இந்த ஜோடிக்கு சில மாதம் முன்பு திருமண நிச்சயதார்த்தம் முடிந்து . . . டிசம்பர் 1 மற்றும் 2 ஆம் தேதிகளில் , திருமணம் நடைபெறும் என அறிவிக்கப்பட்டது . அதன்படி நேற்று ஜோத்பூரில் உள்ள உமைத் பவன் அரண்மனையில் பிரியங்கா சோப்ரா - நிக் ஜோனாஸ் திருமணம் கத்தோலிக்க கிறிஸ்துவ முறைப்படி நடந்தது . மணமக்கள் இருவரும் பாதிரியார் முன்னிலையில் மண ஒப்பந்தத்தில் கையெழுத்து போட்டனர் . மிகவும் ஆடம்பரமாக நடந்த இந்த திருமணத்தில் மணமக்களின் பெற்றோர் மற்றும் நெருங்கிய உறவினர்கள் கலந்து கொண்டனர் . பிரியகா சோப்ராவின் தாய் மது சோப்ரா , சகோதரர் சித்தார்த் , உறவினர்களான பிரநிதி சோப்ரா , மன்னாரா சோப்ரா மற்றும் நிக் ஜோன்ஸன் பெற்றோர் பால் கெவின் சீனியர் டென்னிஸ் , சகோதரர் கெவின் , அவரது மனைவி டேனியல்லி உள்ளிட்டோர் பங்கேற்றனர் . மேலும் முகேஷ் அம்பானி தனது குடும்பத்தினருடன் இந்த திருமணத்தில் கலந்து கொண்டு மணமக்களை வாழ்த்தினார் . மேலும் ஹாலிவுட் , பாலிவுட் பிரபலங்கள் சிலரும் இவர்களுடைய திருமணத்தில் பங்கேற்றனர் . மேலும் இவர்களுடைய திருமணத்தையொட்டி அரண்மனை முழுவதும் பலத்த பாதுகாப்பு ஏற்படுகள் செய்யப்பட்டு இருந்தன . வெளியாட்கள் யாரும் உள்ளே நுழைய அனுமதி மறுக்கப்பட்டு இருந்ததுடன் , யாரும் புகைப்படம் எடுப்பதை தவிர்க்கும் வகையில் திருமணத்தில் பங்கேற்ற விருந்தினர்கள் செல்போன் கொண்டு செல்ல வேண்டாம் என அறிவுறுதடப்பட்டு இருந்தது . கிருஸ்தவ முறைப்படி நேற்று திருமணம் முடிவடைந்ததை நிலையில் , பிரியங்கா சோப்ரா - நிக் ஜோனாஸ் ஜோடி இன்று மீண்டும் இந்து முறைப்படி திருமணம் செய்ய உள்ளது குறிப்பிடத்தக்கது .


பாஜக ஆளும் மாநிலமான உத்தரபிரதேசத்தைவிட தமிழகத்தில் சட்டம் ஒழுங்கு சிறப்பாக பேணி காக்கப்பட்டு வருவதாக முதலமைச்சர் எடப்பாடி பழனிசாமி தெரிவித்துள்ளார் . அண்மையில் நாகர்கோவில் கூட்டம் ஒன்றில் பேசிய மத்திய அமைச்சர் பொன் . ராதாகிருஷ்ணன் , தமிழகம் தீவிரவாதிகளின் பயிற்சி மையமாகசெயல்பட்டு வருவதாகவும் , ரவுடிகளின் கூடாரமாக மாறிவிட்டதாகவும் கடுமையாக விமர்சனம் செய்தார் . தற்போது தமிழ்நாடு அமைதிப் பூங்காவாக இல்லை என்றும் பொன்னார் தெரிவித்தார் . இதற்கு அதிமுக தலைவர்கள் கடுமையாக எதிர்ப்புத் தெரிவித்து வருகின்றனர் . நாடாளுமன்ற துணை சபாநாயகர் தம்பிதுரை , துணை முதலமைச்சர் ஓபிஎஸ் , அமைச்சர் ஜெயகுமார் உள்ளிட்டோர் பாஜகவை இந்த கருத்து தொடர்பாக தாக்கி பேசி வருகின்றனர் . ஆனால் முதலமைச்சர் எடப்பாடி பழனிசாமி இது குறித்து இதுவரை வாய் திறக்காமல் இருந்து வந்தார் . இந்நிலையில் செய்தியாளர்களிடம் பேசிய முதலமைச்சர் , அமைச்சர் பொன் . ராதாகிருஷ்ணன் கூறியது தவறு என்றும் , தமிழகத்தில் சட்டம் ஒழுங்கு சிறப்பதாக உள்ளதாகவும் தெரிவித்தார் . தொடர்ந்து பேசிய அவர் , உத்தரபிரதேசத்தைவிடவா தமிழகத்தில் சட்டம் ஒழுங்கு கெட்டுப் போச்சு என கேள்வி எழுப்பினார் . அதிமுகவின் இரு அணிகளையும் பிரதமர்தான் இணைத்து வைத்தார் என ஓபிஎஸ் கூறியதைக் குறித்து முதலமைச்சர் எடப்பாடி பழனிசாமி கருத்து கூற மறுத்துவிட்டார் .


சமீபகாலமாக சூப்பர் ஸ்டார் ரஜினிகாந்த் , சிறந்த படங்களை தமிழ் சினிமாவிற்கு கொடுத்து வரும் இயக்குனர்களை வீட்டிற்க்கே நேரடியாக அழைத்து தன்னுடைய வாழ்த்துக்களை கூறி வருகிறார் . அப்படி தான் ஜோக்கர் படம் வெளியாகிய போது படக்குழுவினரை அழைத்து தன்னுடைய வாழ்த்துக்களை தெரிவித்தார் . அதே போல சமீபத்தில் வெளிவந்த குற்றம் 23 படக்குழுவினரையும் அழைத்து பாராட்டு தெரிவித்தார் என்பது குறிப்பிடத்தக்கது . அப்படி அவர் வாயால் வாழ்த்துக்களை பெற்ற மிக பெரிய வெற்றி படங்களாக அமைந்தது . இந்த நிலையில் பலருக்கு தன்னுடைய வாழ்த்துக்களை கூறி வரும் ரஜினிகாந்த் தன்னுடைய சொந்த மருமகன் முதல் முறையாக இயக்கிய படத்திற்கு தன்னுடைய கருத்தை கூறாமல் இருப்பாரா என்ன . . ? இன்னும் சில நாட்களில் வெளியாக தயாராக இருக்கும் தனுஷ் இயக்கிய ' பவர்பாண்டி ' படத்தை பார்த்த பின்னர் தனுஷ் எதிர்பார்த்தது போல் இல்லாமல் தனுஷுக்கு அதிர்ச்சி கொடுப்பது போல் இருந்ததாம் . ஐம்பது வயதுக்கு மேல் உள்ள முதியவர்கள் , உற்றார் , உறவினர்களை நம்பாமல் தங்களுடைய எதிர்காலத்திற்காக சேமித்து வைத்து கொள்ள வேண்டும் என்பது தான் ' பவர்பாண்டி ' படத்தின் கதையாம் . இப்படி ஒரு அழுத்தமான கதையுள்ள திரைப்படத்தை பார்த்த ரஜினி , தனுஷிடம் ' இந்த ஒரு படம் உங்கள் பேரை இன்னும் பத்து வருடங்களுக்கு சொல்லும் . தனுஷ் ஒரு படம் இயக்கினாலும் , அந்த படம் சரித்திரத்தில் இடம்பெற்றுவிட்ட படம் என்று நாளை வரலாறு சொல்லும் . எனவே அடுத்தடுத்து படங்களை இயக்கி இந்த படத்திற்கு கிடைத்த மரியாதையை விட்டுவிட வேண்டாம் ' என்று அட்வைஸ் கூறினாராம் . சூப்பர் ஸ்டாரிடம் இருந்து இப்படியொரு பாராட்டை பெற்ற தனுஷ் இன்ப அதிர்ச்சியில் இருந்து இன்னும் மீள வில்லையாம் .


தேர்தல் ஆணையத்தில் நாங்கள் கொடுத்துள்ள ஆவணங்கள் உண்மை எனவும் டிடிவி தினகரன் ஒரு ஏமாற்று பேர்வழி எனவும் ஒபிஎஸ் தரப்பு ஆதரவாளர் கே . பி . முனுசாமி தெரிவித்துள்ளார் . அதிமுகவில் இருந்து நீக்கப்பட்ட டிடிவி இரட்டை இலையை உரிமை கொண்டாடுவது கேலிகூத்தாக உள்ளது எனவும் ஒபிஎஸ் இபிஎஸ் இடையே எந்தவித மன கசப்பும் இல்லை எனவும் அவர் தெரிவித்தார் . இரட்டை இலை சின்னம் யாருக்கு என்பதில் பலத்த போட்டி நடைபெற்று வருகிறது . நவம்பர் மாதம் இரட்டை இலை சின்னம் யாருக்கு என தேர்தல் ஆணையம் அறிவிக்க உள்ளதாக தகவல் வெளியாகியுள்ளது . எடப்பாடி பன்னீர் அணியினர் இரட்டை இலை கண்டிப்பாக எங்களுக்கே கிடைக்கும் என பேட்டி அளித்து வருகின்றனர் . ஆனால் டிடிவி தரப்பு எப்படி விசாரணையையும் தீர்ப்பையும் தள்ளிப்போடலாம் ஆலோசித்து வருகின்றனர் . இதனிடையே ஒபிஎஸ்க்கும் இபிஎஸ்க்கும் இடையே மனக்கசப்பு ஏற்பட்டுள்ளதாகவும் அதனாலேயே பன்னீர் தனியாக சென்று மோடியிடம் புகார் தெரிவித்து வருவதாகவும் செய்திகள் வெளியாகின . இந்நிலையில் , இன்று டெல்லியில் செய்தியாளர்களை சந்தித்த ஒபிஎஸ் தரப்பின் கே . பி . முனுசாமி , தேர்தல் ஆணையத்தில் நாங்கள் கொடுத்துள்ள ஆவணங்கள் உண்மை எனவும் டிடிவி தினகரன் ஒரு ஏமாற்று பேர்வழி எனவும் தெரிவித்தார் . மேலும் , அதிமுகவில் இருந்து நீக்கப்பட்ட டிடிவி இரட்டை இலையை உரிமை கொண்டாடுவது கேலிகூத்தாக உள்ளது எனவும் ஒபிஎஸ் இபிஎஸ் இடையே எந்தவித மன கசப்பும் இல்லை எனவும் தெரிவித்தார் .


பல சித்தர்கள் இன்றும் வலம் வரும் புனித இடமாக கருதப்படும் திருவண்ணாமலையில் , வாழ்ந்த மூக்கு பொடி சித்தர் கடந்த மூன்று நாட்களுக்கு முன்பு காலமானார் . இந்நிலையில் நேற்று திருவண்ணாமலை அருணாசலேஸ்வரர் கோயிலுக்கு தன்னுடைய நண்பர்களுடன் வந்து சாமி தரிசனம் செய்த நடிகர் தாடி பாலாஜி பின் செய்தியாளர்களை சந்தித்து பேசினார் . அப்போது பேசிய அவர் . . . " திருவண்ணாமலைக்கு வந்த போது ஒரு முறை மூக்குப்பொடி சித்தரை சந்திக்க நேர்ந்தது . அவரிடம் ஆசி பெற்று சென்றேன் . அதன் பிறகு என் வாழ்க்கையில் நிறைய மாற்றங்கள் நேர்ந்தது . அவரின் ஆசி கிடைத்த பின்பு தான் " பிக்பாஸ் " நிகழ்ச்சி வாய்ப்பு கிடைத்து பிரபலமடைத்தேன் . தற்போது ஒரு படத்தில் கதாநாயகனாகவும் , 2 படத்தில் குணச்சித்திர வேடங்களிலும் நடித்து வருகிறேன் . மூக்கு பொடி சித்தர் ஜீவசமாதி அடைந்த நாளில் அவரை என்னால் பார்க்க வர முடியவில்லை . எனவே தற்போது அவரது சமாதியை வழிபட தெரிவித்தார் .


பிரபல நடிகர் விஜய் வசந்த் நடித்து சமீபத்தில் வெளியான வேலைக்காரன் , திரைப்படம் நல்ல வரவேற்ப்பை பெற்ற நிலையில் தற்போது இயக்குனர் , ரஞ்சன் இயக்கத்தில் உருவாகிக் கொண்டிருக்கும் “ மை டியர் லிசா ” என்கிற படத்தில் விஜய் வசந்த் கதாநாயகனாக நடித்து வருகிறார் . திகில் படமாக உருவாகிக் கொண்டிருக்கும் ' மை டியர் லிசா ' படத்தின் படப்பிடிப்பு ஊட்டியில் விறு விறுப்பாக நடை பெற்றுக் கொண்டிருந்தது . இந்நிலையில் நடிகர் விஜய் வசந்த் ரவுடிகளுடன் மோதும் சண்டை காட்சி ஊட்டி மலை பாதையில் படமாக்கப்பட்டு வந்தது . அப்போது எதிர்பாராத விதமாக அவரது கால் பள்ளத்தில் சிக்கியதால் தடுமாறி கீழே விழுந்தார் . அப்போது அவரது கால் மீது முழு உடம்பும் அழுத்தியதால் எதிர்பாராத விதமாக அவரின் கால் முறிந்தது . உடனடியாக இவரை படக்குழுவினர் ஊட்டியில் உள்ள தனியார் மருத்துவமனையில் அனுமதித்தனர் . அங்கு இவருக்கு சிகிச்சை அளிக்கப் பட்டது . இந்த விபரீத சம்பவத்தால் படப்பிடிப்பு ரத்து செய்யப்பட்டு சென்னைக்கு திரும்பினர் படக்குழுவினர் . பின் சென்னையில் தற்போது விஜய் வசந்திற்கு சிகிச்சை கொடுக்கப்பட்டு வருகிறது . இவரை சோதனை செய்த மருத்துவர்கள் , விஜய்க்கு காலில் முறிவு ஏற்பட்டதை தொடர்ந்து 3 வாரம் சிகிச்சை எடுக்க வேண்டும் என்று அறிவுரிதியுள்ளதாக தெரிவித்தனர் . இந்த விபத்து காரணமாக படப்பிடிப்பை ஒரு மாதம் தள்ளி வைத்துள்ளனர் படக்குழுவினர் .


இயக்குனர் மணிரத்னம் இயக்கிய ' ரோஜா ' படத்தின் மூலம் கதாநாயகனாக அறிமுகமானவர் நடிகர் அரவிந்த் சாமி , முதல் படத்திலேயே ரசிகர்கள் மனதில் இடம்பிடித்தார் . குறிப்பாக இவருக்கு பெண் ரசிகர்கள் அதிகம் . இன்று வரை பல பெண்களுக்கு ' அரவிந்த்சாமியை ' போல அழகான மாப்பிள்ளை வேண்டும் என்று தான் கூறி வருகிறார்கள் என்றால் கொஞ்சம் நினைத்து பாருங்களேன் இவருக்கு எப்படிப்பட்ட வரவேற்ப்பு இருந்திருக்கும் என்று . . . சில காலம் திரையுலகை விட்டு இவர் விலகி தொழிலதிபராக இருந்ததால் , அழகின் மீது அதிக அக்கறை காட்டவில்லை . இவரின் உடல் எடை அதிகரித்து தொப்பையோடு காணப்பட்டார் . பின் தனி ஒருவன் படத்திற்கு கமிட் ஆனதுமே , பல உடற்பயிற்சிகள் செய்து பிட்டாக மாறினார் . இந்நிலையில் சமீபத்தில் ஒரு பேட்டியில் , தான் உடல் எடையுடன் இருந்து நேரம் குழந்தைகளுடன் இலங்கை சுற்றுலா சென்றிருந்ததாகவும் . அப்போது உணவகத்தில் சாப்பிட்டுக் கொண்டிருக்கும் போது ஒருவர் தன் மகளிடம் உன் அப்பாவை கொஞ்சமாக சாப்பிட சொல்லு என்று கூறினார் . அவர் கூறியது எனக்கு எந்த பாதிப்பையும் கொடுக்கவில்லை . ஆனால் என் மகள் சிறியவள் , அவளுக்கு எப்படி இருந்திருக்கும் என்று நினைத்த போது " அவள் முன் கூனி குறுகி நிற்பது போல் தோன்றியது " அந்த சம்பத்தை என்னால் மறக்கவே முடியாது என கூறியுள்ளார் .


சொத்து குவிப்பு வழக்கில் பெங்களூரு சிறையில் அடைக்கப்பட்டுள்ள சசிகலாவை , 15 நாட்களுக்கு ஒருமுறைதான் சந்திக்க முடியும் என சிறைத்துறை நிர்வாகம் கெடுபிடி செய்து வருவதால் , மன்னார்குடி உறவுகள் தவிப்பில் உள்ளன . பெங்களூரு சிறையில் உள்ள சசிகலாவை , பெங்களூரிலேயே தங்கி , இளவரசியின் மகன் , அடிக்கடி சந்தித்து வருகிறார் . அது தவிர , மற்ற உறவினர்களும் , கட்சி நிர்வாகிகளும் அவ்வப்போது சந்தித்து வருகின்றனர் , மேலும் , ஓசூரில் உள்ள அமைச்சர் பாலகிருஷ்ணா ரெட்டி வீட்டில் இருந்து , தயாரிக்கப்படும் உணவுகள் , 3 வேலையும் சசிகலாவுக்கு இன்னோவா காரில் அனுப்பப்படுவதாகவும் தகவல் வெளியானது . இதை அடுத்து , அங்குள்ள மற்ற கைதிகளும் , சசிகலாவை போல தங்களுக்கும் சலுகை காட்டப்பட வேண்டும் என்று அடம்பிடித்து வந்தனர் . இதை அடுத்து , சசிகலாவுக்காக சிறை துறை விதிகள் மீறப்படுவதாக , ஊடகங்களில் செய்திகள் வெளியாகின . ஆனாலும் , சிறைத்துறை அதிகாரிகள் அதற்கு மறுப்பு தெரிவித்து வந்தனர் . இந்நிலையில் , கடந்த பிப்ரவரி 16 - ம் தேதியில் இருந்து மார்ச் 18 - ம் தேதி வரை 31 நாட்களில் 28 பார்வையாளர்கள் சசிகலாவை சந்தித்து பேசியது தொடர்பான விவரங்கள் தகவல் அறியும் உரிமை சட்டத்தின் அடிப்படையில் பெறப்பட்டுள்ளன . அந்த விவரங்களின் அடிப்படையில் , சமூக ஆர்வலர் நரசிம்ம மூர்த்தி என்பவர் , “சிறைத்துறை விதிகளை மீறி சசிகலாவுக்கு சாதகமாக செயல்பட்ட சிறை அதிகாரிகள் மீது 15 நாட்களில் நடவடிக்கை எடுக்க வேண்டும் என்று வலியுறுத்தி உள்ளார் . தவறினால் , கர்நாடக உயர் நீதிமன்றத்தில் வழக்கு தொடரப்படும் என அம்மாநில உள்துறை அமைச்சகத்துக்கு கடிதம் ஒன்றையும் எழுதியுள்ளார் . இதனால் சிறை அதிகாரிகளும் , போலீஸாரும் அச்சமடைந்துள்ளனர் . இந்நிலையில் சசிகலாவின் உறவினர்கள் விவேக் , ராஜ ராஜன் , சிவகுமார் , கார்த்திகேயன் மற்றும் அதிமுகவினர் . சிறையில் சசிகலாவை சந்திக்க நேற்று அனுமதி கோரி உள்ளனர் . ஆனால் , அதற்கு மறுப்பு தெரிவித்த சிறை துறை அதிகாரிகள் , இனி அடிக்கடி சசிகலாவை சந்திக்க அனுமதிக்க முடியாது என்றும் 15 நாட்களுக்கு ஒரு முறை மட்டுமே அனுமதிக்க முடியும் என்று கூறிவிட்டனர் . அதன் காரணமாக , சசிகலாவை அடிக்கடி சந்தித்து எதையும் பேச முடியாது என்பதால் , அவரது , உறவினர்களும் , அதிமுகவினரும் கடும் தவிப்பில் உள்ளனர் .


இன்று முதல் 4 நாட்களுக்கு கடலோர மாவட்டங்களில் கனமழை பெய்ய வாய்ப்புள்ளதாக வானிலை ஆய்வு மையம் எச்சரிக்கை விடுத்துள்ளது . இதையடுத்து மழை பாதிப்புகளை எதிர்கொள்வது தொடர்பாக அமைச்சர்கள் , ஆட்சியர்கள் , அதிகாரிகளுடன் முதல்வர் பழனிசாமி ஆலோசனை நடத்திவருகிறார் . வடகிழக்குப் பருவமழை கடந்த மாதம் 27 - ம் தேதி தொடங்கியது . தொடங்கியதுமே தொடர்ச்சியாக ஒரு வாரம் கனமழை பெய்தது . சென்னை , காஞ்சிபுரம் , திருவள்ளூர் ஆகிய வடகடலோர மாவட்டங்களிலும் நாகை மற்றும் திருவாரூர் ஆகிய கடலோர டெல்டா மாவட்டங்களிலும் கனமழை பெய்தது . இந்த கனமழையால் , சென்னையின் நகர்ப்பகுதிகள் மற்றும் காஞ்சிபுரம் , திருவள்ளூர் மாவட்டத்திற்குட்பட்ட சென்னை புறநகர்ப்பகுதிகளில் தண்ணீர் தேங்கியது . இதனால் மக்களின் இயல்பு வாழ்க்கை பாதிக்கப்பட்டது . மழை பாதிப்பை எதிர்கொள்ள அரசு பல்வேறு நடவடிக்கைகளை மேற்கொண்டாலும் கூட சென்னையில் 2 சிறுமிகள் திருவாரூரில் விவசாயி என மின்கம்பியை மிதித்து சிலர் உயிரிழந்த சம்பவங்களும் நிகழ்ந்தன . சென்னை வந்த பிரதமரிடம் கனமழை பாதிப்பு நிவாரணப் பணிகளை மேற்கொள்ள 1500 கோடி ரூபாய் வழங்க வேண்டும் என முதல்வர் பழனிசாமி கோரிக்கை விடுத்துள்ளார் . இந்நிலையில் , மீண்டும் கனமழை பெய்யும் என வானிலை மையம் எச்சரித்துள்ளதால் மழை பாதிப்பை எதிர்கொள்வது குறித்து அமைச்சர்கள் , அதிகாரிகளுடன் முதல்வர் ஆலோசனை நடத்திவருகிறார் . தலைமை செயலகத்தில் நடைபெறும் ஆலோசனைக் கூட்டத்தில் துணை முதல்வர் பன்னீர்செல்வம் , அமைச்சர்கள் ஜெயக்குமார் , உதயகுமார் , வேலுமணி , தங்கமணி , திண்டுக்கல் சீனிவாசன் ஆகியோர் கலந்துகொண்டுள்ளனர் . சென்னை , காஞ்சிபுரம் , திருவள்ளூர் மாவட்ட ஆட்சியர்களும் , மழை பாதிப்பை கண்காணிக்க நியமிக்கப்பட்டுள்ள ஐஏஎஸ் அதிகாரிகளும் , வருவாய்த்துறை , மின்சாரத்துறை , உள்ளாட்சித் துறை அதிகாரிகளும் கலந்துகொண்டுள்ளனர் . ஒருவாரத்திற்கு முன்பு பெய்த கனமழையின்போது எடுக்கப்பட்ட நடவடிக்கைகள் குறித்தும் இன்று முதல் கனமழை பெய்தால் எடுக்க வேண்டிய நடவடிக்கைகள் குறித்தும் முதல்வர் பழனிசாமி ஆலோசனை நடத்தி வருகிறார் . மீட்பு நடவடிக்கைகள் , மின்சாரத்துறை சார்பில் எடுக்கப்பட்டுள்ள முன்னெச்சரிக்கை நடவடிக்கைகள் குறித்தும் அமைச்சர்கள் மற்றும் அதிகாரிகளுடன் முதல்வர் பழனிசாமி ஆலோசனை நடத்தி வருகிறார் . ஆனால் , கடந்த முறை பெய்த கனமழையால் நாகை மற்றும் திருவாரூர் மாவட்ட விவசாயிகள் கடுமையாக பாதிக்கப்பட்டனர் . இந்நிலையில் , சென்னைக்கு நிகராக பாதிப்புகளை சந்தித்த டெல்டா மாவட்டங்களில் கனமழையை எதிர்கொள்வது குறித்து முதல்வர் ஆலோசனை நடத்தவில்லை .


முதல்வர் எடப்பாடி பழனிச்சாமி கலந்து கொண்ட ஜெ . பிறந்தநாள் விழாவில் 100க்கும் குறைவான தொண்டர்களே இருந்தனர் . அதே நேரம் ஓபிஎஸ் கலந்து கொண்ட விழாவில் ஆயிரகணக்கான தொண்டர்கள் கலந்து கொண்டனர் . முதல்வர் ஜெயலலிதாவின் பிறந்தநாள் இன்று தமிழகம் முழுவதும் கொண்டாட படுகிறது . ஜெயலலிதா மறைவுக்கு பிறகு வரும் முதல் பிறந்தநாள் இது என்பதால் முக்கியவத்துவம் வாய்ந்ததாக கருதப்படுகிறது . ஜெயலலிதா மறைவுக்கு பிறகு முதல்வர் பதவியை கைப்பற்றுவதில் சசிகலா காட்டிய முனைப்பு காரணமாக ஓபிஎஸ் வெளியேறினார் . இதனால் ஓபிஎஸ்சுக்கு ஆதரவு பெருகியது . மறுபுறம் சசிகலா தர்பினருக்கு எதிராக கடும் அதிருப்தி நிலவியது . தினகரன் , வெங்கடேஷ் போன்றவர்களை கட்சிக்குள் கொண்டு வந்ததும் அதிருப்திக்கு காரணமாக அமைந்தது . கட்சியில் உள்ள எம்எல்ஏக்களை கூவத்தூரில் அடைத்து வைத்து எடப்பாடி பழனிச்சாமி முதல்வர் ஆனதால் சசிகலா தரப்பை ஆதரித்த எம்எல்ஏக்கள் சொந்த தொகுதிக்கு செல்ல முடியாத நிலை ஏற்பட்டது . இதனிடையே ஓபிஎஸ் தீபா இணைப்பு , தீபக்கின் திடீர் பேட்டி , போன்றவை காரணமாக இன்னும் சிக்கல் அதிகமானது . ஜெ . பிறந்தநாளை தனது அரசியல் பிரவேச நாளாக அறிவித்துள்ளதாக தீபா தெரிவித்தார் . ஜெ . பிறந்தநாளை தங்கள் பலத்தை காட்ட ஒவ்வொருவரும் முயற்சி எடுத்தனர் . ஓபிஎஸ் தரப்பில் ஆர் . கே . நகரில் பிரம்மாண்ட விழா நடத்தி தனது பிரசார பயணத்தை துவக்கவுள்ளதாக ஏற்கெனவே அறிவித்திருந்தார் . இன்று மறைந்த முதல்வர் ஜெயலலிதா பிறந்தநாளையொட்டி சசிகலா தரப்பில் டிடிவி தினகரன் , முதல்வர் பழனிச்சாமி பங்கேற்கும் நிகழ்ச்சி கட்சி தலைமை அலுவலகத்தில் நடந்தது . கடந்த ஆண்டு வரை ஜெ பிறந்தநாள் என்றால் கட்சி தலைமை அலுவலகத்தில் தொண்டர்கள் கூட்டம் களை கட்டும் . 1000கணக்கில் மகளிரணியினர் , தொண்டர்கள் உற்சாகமாக திரண்டு ஜெயலலிதாவுக்கு வாழ்த்து சொல்வார்கள் . ஆனால் இந்த ஆண்டு கட்சியின் பொது செயலாளர் சசிகலா சிறையில் உள்ள நிலையில் துணை பொது செயலாளர் தினகரன் , முதல்வர் எடப்பாடி மற்றும் அமைச்சர்கள் உட்பட பலர் கலந்து கொண்ட கூட்டத்தில் 100க்கும் குறைவான தொண்டர்களே இருந்தனர் . ஜெயலலிதா மறைந்து 3 மாதத்துக்குள் வருகிற அவரது பிறந்தநாளில் கட்சி தலைமை அலுவலகத்திலேயே குறைந்த அளவிலான தொண்டர்கள் வந்தது சசிகலா தரப்பை அதிர்ச்சி அடைய வைத்துள்ளது . உளவுத்துறை , போலீசார் பதிவு செய்துள்ள ரிப்போர்ட்டில் 100 பேர் வரை கலந்து கொண்டதாக தகவல் தெரிவித்துள்ளனர் . மறுபுறம் ஓபிஎஸ் ஆர் . கே . நகரில் நலத்திட்ட உதவிகள் வழங்கும் விழாவில் 15,000க்கும் மேற்பட்ட தொண்டர்கள் கலந்து கொண்டதாக உளவுத்துறை போலீசார் கணக்கெடுத்துள்ளனர் . ஆனால் தொண்டர்கள் கூட்டம் அதையும் தாண்டி இருக்குமென்று கூறப்படுகிறது . காலையில் பேரவை அலுவலகத்தை திறந்த தீபாவுக்கு கூடிய கூட்டத்தில் 10 % கூட அதிமுக தலைமை அலுவலகத்துக்கு வரவில்லை என்பது அதிமுக தலைமைக்கு அதிர்ச்சி ஏற்படுத்தியுள்ளது .


இந்திய அணி கேப்டன் விராட் கோலி , புதிய சாதனை ஒன்றுக்கு வெறும் 17 ரன்களை எடுக்க முடியாமல் திணறிவருகிறார் . சமகால கிரிக்கெட்டின் சிறந்த வீரர்களில் ஒருவராக திகழ்ந்துவரும் விராட் கோலி , சாதனைகளையும் சதங்களையும் குவித்துவருகிறார் . சச்சின் டெண்டுல்கரின் அதிக சதங்கள் , அதிக ரன்கள் ஆகிய சாதனைகளை கூட கோலி முறியடித்துவிடுவார் என எதிர்பார்க்கப்படுகிறது . போட்டிக்கு போட்டி ரன்களை குவித்து வருவதால் ரன் மெஷின் என அழைக்கப்படும் கோலி , வெறும் 17 ரன் எடுத்தால் ஒரு சாதனையை படைத்துவிடலாம் என்ற நிலையில் அதை எடுக்க திணறிவருகிறார் . அயர்லாந்துக்கு எதிராக இரண்டு டி20 போட்டிகளில் ஆடிய இந்திய அணி , இரண்டிலும் வெற்றி பெற்றது . அயர்லாந்துக்கு எதிரான போட்டிகளை ஆடுவதற்கு முன்னதாக 57 சர்வதேச டி20 போட்டிகளில் ஆடி 1983 ரன்களை குவித்திருந்தார் கோலி . எனவே அயர்லாந்துக்கு எதிரான முதல் போட்டியில் 17 ரன்கள் எடுத்தால் விரைவில் சர்வதேச டி20 போட்டிகளில் 2000 ரன்களை குவித்த வீரர் என்ற சாதனையை நிகழ்த்தியிருப்பார் . ஆனால் அந்த போட்டியில் அவர் கடைசி ஓவரில் தான் களமிறங்கினார் . அதிலும் ரன் ஏதும் எடுக்காமல் அவுட்டானதால் சாதனையை நிகழ்த்த முடியவில்லை . அயர்லாந்துக்கு எதிரான இரண்டாவது போட்டியிலாவது 17 ரன்கள் எடுத்து இந்த சாதனையை நிகழ்த்துவார் என்று எதிர்பார்க்கப்பட்ட நிலையில் , அந்த போட்டியிலும் 9 ரன்களில் ஆட்டமிழந்தார் . எவ்வளவோ ரன்களை குவித்துள்ள கோலி , வெறும் 17 ரன்னை எடுத்து புதிய சாதனையை படைக்க முடியாமல் திணறிவருகிறார் . இங்கிலாந்துக்கு எதிரான முதல் டி20 போட்டி ஜூலை 3ம் தேதி நடைபெறுகிறது . அதிலாவது எஞ்சியுள்ள 8 ரன்களை எடுப்பாரா என்று பார்ப்போம் . . கோலிக்கு முன்னதாக இதுவரை , கப்டில் , மெக்கல்லம் ஆகியோர் மட்டுமே 2000 ரன்களை கடந்துள்ளனர் . ஆனால் அவர்களில் கப்டில் 68வது போட்டியிலும் மெக்கல்லம் 66வது போட்டியிலுமே 2000 ரன்களை கடந்தனர் . எனவே அடுத்த போட்டியில் 8 ரன்கள் அடித்தால் கோலி இந்த சாதனையை நிகழ்த்தலாம் .


சென்னை பல்லாவரத்தைச் சேர்ந்த நடிகை சமந்தா தமிழ் மற்றும் தெலுங்கு திரையுலகில் பிரபல நடிகையாக உள்ளார் . தெலுங்கு நடிகர் நாக சைதன்யாவை அண்மையில் திருமணம் செய்து கொண்டார் . தற்போது அவர் சிவ கார்த்தியேனுடன் நடித்த சீம ராஜா விரைவில் ரீலீஸ் ஆக உள்ளது . இவர் சினிமாவில் நடித்துக்கொண்டு அதே நேரத்தில் பிரதியுஷா என்ற பெயரில் அறக்கட்டளை ஒன்றை தொடங்கி சமூகப் பணிகள் செய்து வருகிறார் . ஆந்திராவில் இதய நோயால் பாதிக்கப்பட்ட குழந்தைகளை அருத்துவமனையில் சேர்த்து அறுவை சிகிச்சைக்கு உதவி வருகிறார் . மேலும் பள்ளிகளிலும் துப்புரவு பணிகள் செய்து மாணவ–மாணவிகளுக்கு உதவிகள் செய்கிறார் . இந்நிலையில் நடிகை சமந்தா , விஷாலுடன் நடித்துள்ள இரும்புத்திரை பட விழாவில் கலந்துகொள்ள ஐதராபாத்தில் இருந்து சென்னை வந்தார் . பின்னர் அவர் திருவல்லிக்கேணியில் உள்ள ஜாம்பஜார் மார்க்கெட்டுக்கு சென்று ஏழைகளுக்கு உதவுவதற்காக காய்கறி விற்று நிதி திரட்டினார் . மார்க்கெட்டில் உள்ள ஒரு கடையில் உட்கார்ந்து காய்கறிகளை சமந்தா விற்பனை செய்தார் . சமந்தவிடம் காய்கறிகள் வாங்க ஜாம்பஜாரில் பெரிய கூட்டம் கூடியது . ரசிகர்கள் , வியாபாரிகள் , பொதுமக்கள் என நூற்றுக்கும் மேற்பட்டோர் திரண்டனர் . அவர்கள் அதிக பணம் கொடுத்து சமந்தாவிடம் இருந்து போட்டி போட்டு காய்கறிகளை வாங்கினார்கள் . சிறிது நேரத்திலேயே கடையில் இருந்த அத்தனை காய்கறிகளும் விற்று தீர்ந்தன . இதில் வசூலான தொகை முழுவதையும் நலிந்த மக்களுக்கு வழங்கப் போவதாக சமந்தா தெரிவித்தார் .


ரோஹித் சர்மா மட்டும் டெஸ்ட் கிரிக்கெட்டில் ஃபார்முக்கு வந்துவிட்டால் போட்டியையே மாற்றும் திறன் படைத்தவர் என முன்னாள் வீரர் சஞ்சய் மஞ்சரேக்கர் கருத்து தெரிவித்துள்ளார் . ஆஸ்திரேலியாவுக்கு எதிரான முதல் டெஸ்ட் போட்டிக்கான அணி தேர்வு ஏற்கனவே தலைவலியாக இருந்த நிலையில் , தற்போது மேலும் சிக்கலாகியுள்ளது . பிரித்வி ஷாவுடன் தொடக்க வீரராக களமிறங்கப்போவது யார் , 6ம் வரிசையில் ரோஹித்தா ஹனுமா விஹாரியா போன்ற அடுக்கடுக்கான கேள்விகள் இருந்தன . இந்நிலையில் , பயிற்சி போட்டியில் பிரித்வி ஷா காயமடைந்ததால் கண்டிப்பாக முரளி விஜயும் ராகுலும்தான் இறங்குவர் என்பது உறுதியாகிவிட்டது . அதிலும் ஏற்கனவே ஆஸ்திரேலியாவில் ஆடிய அனுபவம் பெற்ற பார்த்திவ் படேல் தொடக்க வீரராக களமிறக்கப்பட வாய்ப்புள்ளது என்ற கருத்தும் உள்ளது . அப்படி பார்த்திவ் படேல் அணியில் சேர்க்கப்பட்டால் ரிஷப் பண்ட்டிற்கு வாய்ப்பு கிடைக்குமா என்பதும் கேள்வி . விக்கெட் கீப்பராக பார்த்திவ் படேல் தேர்வு செய்யப்படும் பட்சத்தில் ஹனுமா விஹாரி , ரோஹித் சர்மா ஆகிய இருவருமே அணியில் இணைவர் . இவற்றில் எது நடக்கும் என்பது பெரிய கேள்வியாக உள்ளது . எனவே இவற்றிற்கெல்லாம் அணி குறித்த அறிவிப்பு வெளிவந்தால்தான் தெளிவு கிடைக்கும் . ஆடும் லெவனில் ரோஹித் சர்மா கண்டிப்பாக இடம்பெற வேண்டுமென்பதே பல ஜாம்பவான்களின் கருத்தாக உள்ளது . இதற்கிடையே ராகுல் ஃபார்மில் இல்லாதது , ரஹானே பெரிய இன்னிங்ஸ் ஆடமுடியாமல் திணறுவது ஆகியவை இந்திய அணிக்கும் இருக்கும் பிரச்னைகள் . இதுகுறித்து கருத்து தெரிவித்துள்ள முன்னாள் வீரர் சஞ்சய் மஞ்சரேக்கர் , ராகுல் ஒரு உயர்தர பேட்ஸ்மேன் . ஆனால் டைமிங்கை மிக மோசமாக இழக்கிறார் . ஆஸ்திரேலியாவிற்கு ஒரு சிறந்த பேட்ஸ்மேனாக அவர் வரவில்லை . ரஹானேவை எடுத்துக்கொண்டால் கடந்த 2 ஆண்டுகளுக்கு முன் இருந்த வீரர் இல்லை அவர் . அவரது கருத்துகள் , பேச்சுகளில் அவர் செய்யும் தவறுகளை ஒப்புக்கொள்வதேயில்லை . செய்யும் தவறை ஒப்புக்கொண்டு திருத்தினால்தான் சிறந்த பேட்ஸ்மேனாக வளரமுடியும் . செய்த தவறுகளையே திரும்ப திரும்ப செய்யும் அவர் மீண்டும் பழைய நிலைக்கு திரும்புவார் என்ற நம்பிக்கை எனக்கு இல்லை என்றார் சஞ்சய் . மேலும் ரோஹித் சர்மா குறித்து பேசிய சஞ்சய் மஞ்சரேக்கர் , ரோஹித் சர்மா கண்டிப்பாக ஆடும் லெவனில் இருக்க வேண்டும் . 6ம் வரிசையில் களமிறங்கி பின்வரிசை வீரர்களுடன் ஆடி , இங்கிலாந்துக்கு பட்லர் செய்வதை இந்தியாவுக்கு ரோஹித்தால் செய்ய முடியும் . ரோஹித் சர்மா டெஸ்ட் போட்டிகளில் ஃபார்முக்கு வந்துவிட்டால் போட்டியையே மாற்றக்கூடிய திறன் பெற்றவர் என்று சஞ்சய் மஞ்சரேக்கர் கருத்து தெரிவித்துள்ளார் .


கருணாநிதியின் உடல் நிலை மிக சீரியஸ் கண்டிஷனில் இருப்பதாகவும் , காய்ச்சலுக்கான மருந்தை அவரது உடல் ஏற்க மறுப்பதாகவும் தகவல் வெளியாகியுள்ளது . அதே நேரத்தில் கருணாநிதியை சிகிச்சைக்காக மருத்துவமனைக்கு அழைத்து வர வேண்டாம் என்று காவேரி மருத்துவமனை மறுத்துவிட்டடதாகவும் தெரிகிறது . இதனால் திமுக தொண்டர்க்ள மிகுந்த சோகத்துடள் கோபாலபுரம் இல்லத்தில் குவிந்துள்ளனர் . திமுக தலைவர் கருணாநிதிக்கு வயது மூப்பின் காரணமாக உடல் நலக்குறைவு ஏற்பட்டுள்ளதாகவும் , சிறுநீரக பாதை தொற்று காரணமாக அவருக்கு வந்துள்ள காய்ச்சலுக்கு சிகிச்சை அளிக்கப்பட்டு வருவதாகவும் காவேரி மருத்துவமனை இன்று மாலை திடீரென அறிக்கை வெளியிட்டது . இது திமுக தொண்டர்களிடையே பெரும் பரபரப்பையும் , சோகத்தையும் ஏற்படுத்தியுள்ளது . இதையடுத்து துணை முதலமைச்சர் ஓபிஎஸ் , அமைச்சர்கள் ஜெயகுமார் , தங்கமணி , எஸ் . பி . வேலுமணி ஆகியோர் கோபாலபுரம் இல்லத்துக்கு நேரில் சென்று கருணாநிதியைப் பார்த்து நலம் விசாரித்தனர் . தொடர்ந்து அரசியல் கட்சித் தலைவர்கள் கோபாலபுரம் வந்து கருணாநிதியின் உடல் நலம் குறித்து விசாரிக்து வருகின்றனர் . இந்நிலையில் கருணாநிதியின் உடல் நிலை மிக சீரியஸ் கண்டிஷனில் இருப்பதாகவும் , காய்ச்சலுக்கான மருந்தை அவரது உடல் ஏற்க மறுப்பதாகவும் தகவல் வெளியாகியுள்ளது . அதே நேரத்தில் கருணாநிதியை சிகிச்சைக்காக மருத்துவமனைக்கு அழைத்து வர வேண்டாம் என்று காவேரி மருத்துவமனை மறுத்துவிட்டடதாகவும் தெரிகிறது . இதனால் திமுக தொண்டர்க்ள மிகுந்த சோகத்துடள் கோபாலபுரம் இல்லத்தில் குவிந்துள்ளனர் .


தனியார் தொலைக்காட்சியில் ஒளிபரப்பாகி வரும் ' கலக்க போவது யாரு நிகழ்ச்சியில் தொகுப்பாளராக கலக்கியவர்கள் ஜாக்குலின் மற்றும் ரக்சன் . ஜாக்குலின்ஃ ஏற்கனவே ஜாக்குலின் சின்னத்திரையில் இருந்து வெள்ளித்திரைக்கு தாவி விட்டார் . தற்போது நடிகை நயன்தாரா நடித்து வரும் ' கோலமாவு கோகிலா ' படத்தில் நயந்தாராவிற்கு தங்கையாக நடித்து வருகிறார் . இவரை தொடர்ந்து ரக்சன்னும் வெள்ளித்திரையில் கால் பதிகிறார் . ரக்சன்ஃ தற்போது ரக்சன் துல்கர் சல்மான் நடிப்பில் அறிமுக இயக்குனர் தேசிங் பெரியசாமி இயக்கத்தில் உருவாக உள்ள ' கண்ணும் கண்ணும் கொள்ளை அடித்தால் ' படத்தில் ஒரு முக்கிய கதாப்பாத்திரத்தில் நடிக்கிறார் . இந்த தகவலை துல்கர் சல்மான் அவருடைய சமூக வலைத்தளத்தில் பதிவு செய்து உறுதிப்படுத்தியுள்ளார் . விஜய் டிவி தொலைகாட்சியில் இருந்து , ஏற்கனவே சந்தானம் , சிவகார்த்திகேயன் , மா . கா . பா , ஜெகன் உள்ளிட்ட பிரபலங்கள் வெள்ளித்திரையில் கால் பதித்து பிரபலமாகியுள்ள நிலையில் தற்போது ரக்சன்னும் அறிமுகமாகிறார் என்பது குறிப்பிடத்தக்கது .


சென்னைக்கு இப்போதும் பெரும் அடையாளமாக இருப்பது அபிராமி மெகா மால்தான் . குழந்தைகள் முதல் பெரியவர்கள் வரை அபிராமி மால் என்றாலே ஒரு குதூகலம் தொற்றிக் கொள்ளும் . அதே போல் திரைப்பட ரசிகர்களுக்கு அபிராமி மாலில் உள்ள தியேட்டர்கள் பெரிதும் பிடிக்கும் . இந்நிலையில் அபிராமி மெகா தற்போது இடிக்கப்பட உள்ளதாக அதன் உரிமையாளர் அபிராமி ராமநாதன் தெரிவித்துள்ளார் . இது தொடர்பாக அவர் வெளியிட்டுள்ள அறிக்கையில் , 1976–ம் ஆண்டில் சிவலிங்கம் செட்டியாரால் அபிராமி மற்றும் பால அபிராமி திரையரங்கம் கட்டப்பட்டது . அதன் வெற்றியை பார்த்து 1982–ல் அன்னை அபிராமி மற்றும் சக்தி அபிராமி ஆகிய திரையரங்குகள் கட்டப்பட்டன . அதன் பிறகு 2002–ம் ஆண்டில் , அபிராமி மெகா மால் கட்டப்பட்டது . 2005–ல் அபிராமி 7 ஸ்டார் , ரோபோ , பால அபிராமி , ஸ்ரீ அன்னை அபிராமி மற்றும் ஸ்வர்ண சக்தி அபிராமி என்ற பெயர்களுடன் முற்றிலும் நவீன வசதிகள் செய்யப்பட்டு , 7 நட்சத்திர திரையரங்கமாக மாற்றம் செய்யப்பட்டு , இயங்கிக் கொண்டிருக்கின்றன . தற்போது டிஜிட்டல் சினிமா அதிகரித்து வருகிறது . மேலும் 1,000 இருக்கைகளுடன் கூடிய திரையரங்குகளுக்கு அவ்வளவு வாய்ப்புகள் இல்லை என்பதால் , அபிராமி மெகா மால் மற்றும் அபிராமி திரையரங்குகள் செயல்படுவதை வருகிற பிப்ரவரி 1–ந் தேதி முதல் நிறுத்தி விட்டு , மீண்டும் புதிய கட்டிடம் கட்டப்பட இருக்கிறது . இதில் முதல் 3 மாடிகள் திரையரங்குகள் உள்ளிட்ட வணிக வளாகம் . அதன் மீது 11 மாடிகள் அடுக்குமாடி குடியிருப்பு கட்டிடங்களாக அமைக்கப்பட இருக்கிறது .


சூப்பர் 4 சுற்றில் பாகிஸ்தான் அணியை வீழ்த்தி ஆசிய கோப்பை தொடரின் இறுதி போட்டிக்கு வங்கதேசம் அணி தகுதி பெற்றுள்ளது . இறுதி போட்டியில் இந்தியா மற்றும் வங்கதேசம் அணிகள் நாளை மோதுகின்றன . ஆசிய கோப்பை தொடரின் சூப்பர் 4 சுற்றில் கடைசி போட்டியில் பாகிஸ்தான் மற்றும் வங்கதேச அணிகள் மோதின . இந்திய அணி ஏற்கனவே இறுதி போட்டிக்கு தகுதி பெற்றுவிட்ட நிலையில் , இந்திய அணியுடன் இறுதி போட்டியில் மோதப்போகும் அணி எது என்பதை தீர்மானிக்கும் முக்கியமான போட்டியில் பாகிஸ்தானும் வங்கதேசமும் மோதின . இந்த போட்டியில் டாஸ் வென்ற வங்கதேச அணி முதலில் பேட்டிங் ஆடியது . தொடக்க வீரர்கள் லிட்டன் தாஸ் , சவுமியா சர்கார் , மோமினுல் ஹாக் ஆகிய மூவரும் 12 ரன்களுக்கே ஆட்டமிழந்தனர் . அதன்பிறகு முஷ்ஃபிகுர் ரஹீம் - மிதுன் ஆகிய இருவரும் சிறப்பாக ஆடி ரன்களை சேர்த்தனர் . இந்த ஜோடி நான்காவது விக்கெட்டுக்கு 144 ரன்களை சேர்த்தது . இருவருமே அரைசதம் கடந்தனர் . மிதுன் 60 ரன்கள் எடுத்து ஆட்டமிழந்தார் . அதன்பிறகும் சிறப்பாக ஆடிவந்த முஷ்ஃபிகுர் ரஹீம் சதத்திற்கு ஒரு ரன் தேவைப்பட்ட நிலையில் , அதை எடுக்க முடியாமல் 99 ரன்களில் அவுட்டானார் . அதன்பிறகு அந்த அணியின் விக்கெட்டுகள் சரிய 48.5 ஓவரில் 239 ரன்களுக்கு அந்த அணி ஆல் அவுட்டானது . 240 ரன்கள் என்ற இலக்குடன் களமிறங்கிய பாகிஸ்தான் அணி , ஃபகார் ஜமான் மற்றும் பாபர் அசாம் ஆகிய இருவரின் விக்கெட்டுகளையும் 3 ரன்களுக்கே இழந்துவிட்டது . அதன்பிறகு சர்ஃப்ராஸ் கானும் 10 ரன்களில் வெளியேறினார் . சற்று நேரம் களத்தில் நின்று இமாம் உல் ஹக்குடன் ஷோயப் மாலிக் பார்ட்னர்ஷிப் அமைத்தார் . ஆனால் அதுவும் நிலைக்கவில்லை . மாலிக்கும் 30 ரன்களில் ஆட்டமிழந்தார் . அதன்பிறகு விக்கெட்டுகள் சரிந்தன . ஒருபுறம் விக்கெட்டுகள் சரிந்தாலும் மறுமுனையில் இமாம் உல் ஹக் பொறுப்புடன் ஆடி பாகிஸ்தான் அணியை வெற்றியை நோக்கி அழைத்து சென்றார் . ஆனால் அவர் 83 ரன்களில் ஆட்டமிழக்க அதன்பிறகு அந்த அணியால் இலக்கை எட்டமுடியவில்லை . 9 விக்கெட்டுகளை இழந்த பாகிஸ்தான் அணியின் ஷாஹீன் அஃப்ரிடியும் ஜூனைத் கானும் கடைசி வரை ஆட்டமிழக்காமல் இருந்தனர் . ஆனால் அந்த அணியால் இலக்கை எட்டமுடியவில்லை . 50 ஓவர் முடிவில் 202 ரன்கள் மட்டுமே பாகிஸ்தான் அணி எடுத்தது . இதையடுத்து வங்கதேச அணி 37 ரன்கள் வித்தியாசத்தில் வெற்றி பெற்றது . இந்த வெற்றியின் மூலம் வங்கதேச அணி இறுதி போட்டிக்கு தகுதி பெற்றுள்ளது . இறுதி போட்டியில் இந்திய அணியும் வங்கதேச அணியும் நாளை மோதுகின்றன .


பரப்பன அக்ரஹார சிறையில் உள்ள சசிகலாவை சந்திக்க டிடிவி தினகரன் பெங்களூர் செல்கிறார் . ஜெயலலிதா மறைவிற்கு பிறகு அதிமுக பொதுச்செயலாளராக சசிகலா பொறுப்பேற்றார் . முதலமைச்சராக பன்னீர்செல்வம் பொறுப்பேற்றார் . ஆனால் சசிகலாவின் முதலமைச்சர் பதவி ஆசையால் பதவி விலகிய பன்னீர் அதிமுகவை இரண்டாக உடைத்தார் . இதையடுத்து சசிகலா சொத்துகுவிப்பு வழக்கில் சிறைக்கு சென்றார் . முன்னதாக எடப்பாடியை முதலமைச்சர் வேட்பாளராகவும் , டிடிவி தினகரனை துணை பொதுச்செயலாளராகவும் தேர்வு செய்து விட்டு சென்றார் . ஆனால் சசிகலாவின் பதவி ஆசை தினகரனையும் தொற்றி கொண்டு விட்டது . ஆதலால் பன்னீருக்கு கொடுக்கப்பட்ட நெருக்கடி எடப்பாடிக்கும் தொடர்ந்தது . இதனால் தமிழக அமைச்சரவையை எடப்பாடி தனது கட்டுப்பாட்டிற்குள் கொண்டு வந்தார் . இதற்கு டிடிவி தரப்பு ஆதரவாளர்கள் கடும் எதிர்ப்பு தெரிவித்தனர் . அனைத்துயும் முறியடித்து எடப்பாடி தலைமையிலான அரசு தமிழகத்தை ஆண்டுவருகிறது . இதனிடையே டிடிவி பெங்களூர் சிறையில் உள்ள சசிகலாவை சந்தித்து ஆலோசனை நடத்தி வருவது வழக்கம் . அதேபோல் , தற்போதைய பரபரப்பான அரசியல் சூழ்நிலையில் பரப்பன அக்ரஹார சிறையில் உள்ள சசிகலாவை சந்திக்க டிடிவி தினகரன் பெங்களூர் செல்கிறார் .


இலங்கைக்கு எதிரான முதல் டெஸ்ட் கிரிக்கெட் போட்டியில் தென் ஆப்பிரிக்கா 206 ஓட்டங்கள் வித்தியாசத்தில் வெற்றி கண்டது . தென் ஆப்பிரிக்காவின் போர்ட் எலிசபெத் நகரில் நடைபெற்ற இந்தப் போட்டியின் முதல் இன்னிங்ஸில் தென் ஆப்பிரிக்கா 98.5 ஓவர்களில் 286 ஓட்டங்கள் சேர்த்தது . பின்னர் முதல் இன்னிங்ஸை ஆடிய இலங்கை அணி 64.5 ஓவர்களில் 205 ஓட்டங்களுக்குச் சுருண்டது . இதையடுத்து முதல் இன்னிங்ஸில் 81 ஓட்டங்கள் முன்னிலை பெற்ற நிலையில் 2 - ஆவது இன்னிங்ஸை ஆடிய தென் ஆப்பிரிக்கா 90.5 ஓவர்களில் 6 விக்கெட் இழப்புக்கு 406 ஓட்டங்கள் குவித்து டிக்ளேர் செய்தது . அந்த அணியில் அதிகபட்சமாக ஸ்டீபன் குக் 117 ஓட்டங்கள் குவித்தார் . இலங்கைத் தரப்பில் டி சில்வா 2 விக்கெட் எடுத்தார் . இதையடுத்து 488 ஓட்டங்கள் என்ற வெற்றி இலக்குடன் பேட் செய்த இலங்கை அணி 4 - வது நாள் ஆட்டநேர முடிவில் 83 ஓவர்களில் 5 விக்கெட் இழப்புக்கு 240 ஓட்டங்கள் எடுத்திருந்தது . கடைசி நாளான வெள்ளிக்கிழமை தொடர்ந்து ஆடிய இலங்கை அணியில் கேப்டன் மேத்யூஸ் 59 ஓட்டங்களில் ஆட்டமிழக்க , எஞ்சிய வீரர்கள் விரைவாக வெளியேறினர் . இதனால் அந்த அணி 96.3 ஓவர்களில் 281 ஓட்டங்களுக்கு ஆட்டமிழந்தது . தென் ஆப்பிரிக்கத் தரப்பில் காகிசோ ரபாடா , கேசவ மகாராஜ் ஆகியோர் தலா 3 விக்கெட்டுளை சாய்த்தனர் . ஸ்டீபன் குக் ஆட்டநாயகனாகத் தேர்வு செய்யப்பட்டார் . மூன்று போட்டிகள் கொண்ட இந்தத் தொடரில் தென் ஆப்பிரிக்கா 1 - 0 என முன்னிலை பெற்றுள்ளது . இவ்விரு அணிகள் இடையிலான 2 - ஆவது டெஸ்ட் போட்டி வரும் திங்கள்கிழமை கேப்டவுனில் தொடங்குகிறது .


சித்தராமையா அமைச்சரவையில் இருந்த நடிகர் அம்பரீஷ் திடீரென மதசார்பற்ற ஜனதாதள தலைவர் குமாரசாமியை சந்தித்து கர்நாடகா அரசியலில் பெரும் பரபரப்பை ஏற்படுத்தி உள்ளது . கடந்த பல ஆண்டுகளுக்கு முன்பு காங்கிரசில் இணைந்த கன்னட நடிகரான அம்பரீஷ் எம் . பி . யாக இருந்தார் . பின்னர் முதல் - மந்திரி சித்தராமையா அமைச்சரவையில் வீட்டு வசதித்துறை அமைச்சராக இருந்தார் . அவரது செயல்பாடு சரியாக இல்லாததால் அவரை அமைச்சர் பதவியில் இருந்து நீக்கினார் சித்தராமையா . இதனால் அவருக்கு எதிராக நடிகர் அம்பரீஷ் செயல்பட்டு வந்தார் . கடந்த சில மாதங்களாக சித்தராமையாவை விமர்சித்து கருத்துக்களை தெரிவித்து வந்தார் . இல்லிலையில் , நடக்கவிருக்கும் சட்டசபை தேர்தலில் நடிகர் அம்பரீஷ் போட்டியிட மண்டியா தொகுதி ஒதுக்கப்பட்டது . ஆனால் அவர் தேர்தலில் போட்டியிட மறுத்து விட்டார் . கடந்த சில நாட்களாக தலைமறைவான அவர் மனு தாக்கல் முடிந்த பிறகே வெளியே வந்து உடல்நிலை சரியில்லாத காரணத்தால் தான் தேர்தலில் போட்டியிடவில்லை என்று அறிவித்தார் . இதனால் மண்டியா தொகுதிக்கு வேறு ஒருவர் அறிவிக்கப்பட்டு அவர் மனு தாக்கல் செய்தார் . அவர் மண்டியா தொகுதியின் காங்கிரஸ் வேட்பாளர் நடிகர் அம்பரீஷை சந்தித்து தனக்கு ஆதரவாக பிரசாரம் செய்ய அழைத்தார் . ஆனால் , அவர் பிரசாரத்துக்கு வர மறுத்துவிட்டார் . இந்நிலையில் நேற்று மதசார்பற்ற ஜனதாதள தலைவர் குமாரசாமியை நடிகர் அம்பரீஷ் சந்தித்து பேசியுள்ளார் . இந்த சந்திப்பால் காங்கிரசார் அதிர்ச்சி அடைந்துள்ளனர் . அம்பரீஷ் திடீரென எஸ்கேப் ஆனதால் , மைசூரு மாகாணத்தில் காங்கிரஸின் நிலை என்னவென கேள்விக்குறியாகியுள்ளது .


தமிழக காங்கிரஸ் தலைவர் திருநாவுக்கரசர் , பாமக தலைவர் ராமதாசை , அவரது பாமக அலுவலகத்தில் சந்தித்து பேசினார் . தமிழக காங்கிரஸ் கட்சி தலைவர் திருநாவுக்கரசர் நேற்று மதியம் சென்னை தியாகராயநகரில் உள்ள பா . ம . க . அலுவலகத்துக்கு சென்றார் . அங்கு பா . ம . க . நிறுவனர் ராமதாசை சந்தித்து பேசினார் . இந்த சந்திப்பு சுமார் ஒன்றரை நேரம் நடந்தது . தலைவர் ஜி . கே . மணி , பா . துணை பொதுச்செயலாளர் ஏ . கே . மூர்த்தி ஆகியோர் உடன் இருந்தனர் . இந்த சந்திப்பின்போது டாக்டர் ராமதாஸ் , திருநாவுக்கரசர் இருவரும் தமிழக அரசியல் நிலவரம் குறித்து பேசியதாக கூறப்படுகிறது . பின்னர் , வெளியே வந்த திருநாவுக்கரசர் , செய்தியாளர்களிடம் கூறியதாவது . தமிழக காங்கிரஸ் தலைவராக நான் பொறுப்பேற்ற பிறகு , அனைத்து அரசியல் கட்சி தலைவர்களையும் மரியாதை நிமித்தமாக சந்தித்து பேசி வருகிறேன் . தி . மு . க . தலைவர் கருணாநிதி , தி . மு . க . பொருளாளர் மு . க . ஸ்டாலின் , கம்யூனிஸ்ட் கட்சி தலைவர்களையும் சந்தித்து பேசியிருக்கிறேன் . அந்த அடிப்படையில் டாக்டர் ராமதாசையும் சந்தித்து பேசினேன் . டாக்டர் ராமதாஸ் என்னுடைய நீண்ட கால நண்பர் . தமிழகம் நலன் சார்ந்த பல்வேறு விஷயங்களை நாங்கள் பேசினோம் என்றார் .


5 அல்லது 6 எம்எல்ஏக்கள் விலகிச்சென்றால் இந்த அரசு என்ன ஆவது ? வில் இழுத்துக்கொண்டு கவலைக்கிடமாக உள்ளது என சுயேச்சை MLA தினகரன் கூறியுள்ளார் . நீக்கப்பட்ட விவகாரம் குறித்து விவாதிக்க தினகரனுக்கு அனுமதி மறுக்கப்பட்டதை அடுத்து அவர் சட்டசபையிலிருந்து வெளியேறினார் சுயேச்சை MLA தினகரன் . ஆர்கே நகர் இடைத்தேர்தலில் சுயேச்சையாக போட்டியிட்டு வெற்றி பெற்றவர் டிடிவி தினகரன் . இந்நிலையில் கடந்த வாரம் எம்எல்ஏவாக பதவியேற்றுக் கொண்ட நிலையில் இந்த ஆண்டின் முதல் சட்டசபை கூட்டத்தொடர் நேற்று தொடங்கியது . இந்த கூட்டத் தொடர் முழுவதும் உள்ளே இருந்த தினகரன் ஆளுநர் உரையிலுள்ள குறைகளை அலசி ஆராய்ந்து லிஸ்ட் போட்டார் . நானும் வெளியேறியிருப்பேன் ஆனால் சட்டசபை கூட்டத்தொடர் முதல் நாள் என்பதால் அங்கு உட்கார வேண்டியதாயிற்று ஆனது . இந்நிலையில் இன்று சட்டசபையில் 18 எம்எல்ஏக்கள் தகுதிநீக்கம் செய்யப்பட்டது . குறித்து தினகரன் எழுப்பினார் . அதற்கு அவருக்கு பேச சபாநாயகர் அனுமதி அளிக்கவில்லை . இதையடுத்து தினகரன் அவையிலிருந்து வெளிநடப்பு செய்வதாக தெரிவித்துவிட்டு வெளியே வந்துவிட்டார் . அப்போது அவர் செய்தியாளர்களிடம் பேசுகையில் , 18 எம்எல்ஏக்கள் தகுதி நீக்கம் குறித்து விவாதிக்க அனுமதி கேட்டேன் . அதற்கு அனுமதி மறுத்தனர் என கூறினார் . திமுகவினருடன் கூட்டு வைத்திருப்பதாக வார்த்தைக்கு வார்த்தை சொல்லுகிறார்கள் . பதிலளிக்க வாய்ப்பு வழங்கப்படவில்லை , நான் எதிர்கட்சி வரிசையில் உட்காந்துருக்கேன் அதனால் அவங்ககிட்ட பேசக்கூடாதா ? மேலும் , பேசிய தினகரன் இது வீட்டுக்கு போக வேண்டிய மைனாரிட்டி அரசு திமுகவுக்காவது காங்கிரஸ் சப்போர்ட் இருந்தது . ஆனால் இந்த அரசுக்கு எந்த சப்போர்ட்டும் இல்லை அதுமட்டுமல்ல முதல்வராக இருக்க எடப்பாடி பழனிச்சாமிக்கு தகுதி இல்லை . எதிர்க்கட்சியினருடன் பேசினால் ஆட்சி கவிழ்ந்துவிடும் என்று பயப்படுகிறார்கள் என கூலாக பதிலளித்தார் தினகரன் . மேலும் பேசிய அவர் , இந்த அரசு மைனாரிட்டி அரசு , ஐந்து அல்லது ஆறு MLA‘க்கள் வெளியேறினார் இவர்கள் நிலைமை என்ன ஆவது ? தற்போது ICU’வில் கவலைக்கிடமாக உள்ளது இந்த அரசு என கூறியுள்ளார் .


விழுப்புரத்தில் அடையாளம் தெரியாத கும்பல் ஒன்று 8 வயது சிறுவனை கொலை செய்து , சிறுமியை பாலியல் வன்கொடுமை செய்த சம்பவம் குறித்து அதிகம் ஏன் பேசப்படவில்லை என கேள்வி எழுப்பியுள்ள நடிகர் பிரசன்னா , ஸ்ரீதேவியின் மரணம் அதை மறைத்துவிட்டதா என குறிப்பிட்டுள்ளார் . விழுப்புரம் மாவட்டம் திருக்கோவிலூர் அருகே உள்ள வெள்ளம்புத்தூர் கிராமத்தைச் சேர்ந்தவர் ஆராயி என்பவர்தனது 8 வயது மகன் மற்றும் 14 வயது மகளுடன் தூங்கிக் கொண்டிருந்தார் . அவரது கணவர் சில ஆண்டுகளுக்கு மன்பு இறந்து போனார் அப்போது , அடையாளம் தெரயாத நபர்கள் திடீரென்று வீட்டுக்குள் புகுந்து 3 பேரையும் பயங்கர ஆயுதத்தால் சராமாரியாக தாக்கியுள்ளனர் . இந்த தாக்குதலில் சிறுவன் சமயன் சம்பவ இடத்திலேயே உயிரிழந்தார் . ஆராயி இந்த தாக்குதலில் படுகாயமடைந்தார் . அந்த மர்ம கும்பல் 14 வயது மகள் தனத்தை கூட்டாக பாலிய்ல வன்கொடுமை செய்து தப்பிவிட்டது இது குறித்து தகவலறிந்து விரைந்து வந்த அரகண்டநல்லூர் போலீசார் , படுகாயம் அடைந்த இருவரையும் மீட்டு அருகில் உள்ள அரசு மருத்துவமனைக்கு அனுப்பி வைத்தனர் . விழுப்புரத்தில் நடந்த இந்த கோரச்செயல் குறித்து நடிகர் பிரசன்னா தனது டுவிட்டர் பக்கத்தில் டுவீட் ஒன்றை செய்திருந்தார் . அதில் , “விழுப்புரத்தில் ஆராயி மற்றும் அவரின் 8 வயது மகன் அடித்துக் கொல்லப்பட்ட சம்பவம் ஒரு பிரபலத்தின் மரணத்தால் மட்டுமே அதிகம் பேசப்படாமல் இருக்கிறதா அல்லது வேறு காரணமா என கேள்வி எழுப்பியுள்ளார் . மேலும் கேரளாவில் பழங்குடி இனத்தைச் சேர்ந்த மதுவை கொன்ற கும்பல் கைது செய்ததைப் போல் இங்கும் நடவடிக்கை எடுக்கப்படுமா ? என்றும் பிரசன்னா குறிப்பிட்டுள்ளார் .


இந்திய அணி நம்பர் 1 டெஸ்ட் அணியாக திகழ்ந்தாலும் வெளிநாடுகளில் தொடர்ந்து தோல்வியை தழுவிவருகிறது . இந்திய வீரர்கள் வெளிநாட்டு தொடர்களில் தொடர்ந்து சொதப்பிவருகிறது . இந்திய அணியின் தோல்விக்கு வீரர்களின் ஆட்டத்திற்கு அப்பாற்பட்டு அணி தேர்வே முக்கிய காரணமாக திகழ்கிறது . சரியான மற்றும் சிறந்த 11 வீரர்களை தேர்வு செய்வதிலேயே அணி நிர்வாகமும் கேப்டன் மற்றும் பயிற்சியாளரும் கோட்டை விடுவதாக கவாஸ்கர் கருத்து தெரிவித்திருந்தார் . கேப்டன் கோலி மற்றும் பயிற்சியாளர் ரவி சாஸ்திரி மீது கடுமையான விமர்சனங்கள் ஏற்கனவே இருந்துவரும் நிலையில் , ஆஸ்திரேலிய தொடரிலும் தோற்றுவிட்டால் , அவர்களின் திறமையை மதிப்பீடு செய்வது அவசியம் என கவாஸ்கர் விளாசியுள்ளார் . தற்போதைய இந்திய வீரர்கள் , வெளிநாடுகளில் சிறந்து விளங்கிய முன்னாள் வீரர்களிடமிருந்து ஆலோசனைகளை பெறுவதில்லை . பயிற்சியாளர்கள் ஒருபுறமிருந்தாலும் வெளிநாட்டு தொடர்களில் சிறந்து விளங்கிய கவாஸ்கர் , ராகுல் டிராவிட் , சச்சின் டெண்டுல்கர் போன்ற முன்னாள் ஜாம்பவான்களிடமிருந்து ஆலோசனைகளை தற்போதைய வீரர்கள் பெறுவதில்லை . இதை ஏற்கனவே ஒருமுறை கவாஸ்கர் தெரிவித்துள்ளார் . ரஹானேவை தவிர வேறு எந்த இந்திய வீரரும் தன்னிடம் பேட்டிங் குறித்து ஆலோசித்ததில்லை என்று கூறியுள்ளார் . இந்நிலையில் , தற்போதைய இந்திய வீரர்களுக்கு பேட்டிங் ஆலோசனைகள் எதுவும் வழங்கியதுண்டா ? என்று கபில் தேவிடம் ஒரு பேட்டியில் கேட்கப்பட்டது . அதற்கு பதிலளித்த கபில் தேவ் , அவர்களாக எனது உதவியை நாடாதபோது நானாக சென்று ஆலோசனைகளை வழங்க முடியாது . அணியில் பெரிய வீரர்களாக வளர்ந்துவிட்டால் சிறப்பாக ஆட வேண்டியது அவர்களது பொறுப்பு . எந்த முன்னாள் வீரரும் அவர்களுக்கு உதவ வேண்டியதில்லை . நாங்கள் எல்லாருமே அவர்களுக்கு உதவ தயாராகவே இருக்கிறோம் . ஆனால் அவர்களாக வந்து எங்களிடம் கேட்க வேண்டும் . அப்படி கேட்டால்தான் எங்களால் ஆலோசனைகளை வழங்க முடியுமே தவிர நாங்களாக அவர்களது ஓய்வறையில் நுழைய முடியாது என்று நெற்றியில் அடித்தாற்போல் கூறிவிட்டார் கபில் தேவ் .


ஸ்கீம் என்றால் என்னவென்று கேட்பது காலதாமதம் செய்வதற்கான வழி என்றுதான் பார்க்க வேண்டி உள்ளதாகவும் காவிரி மேலாண்மை வாரியம் அமைத்தே தீர வேண்டும் எனவும் மக்கள் நீதி மய்யத்தலைவர் கமலஹாசன் தெரிவித்துள்ளார் . காவிரி மேலாண்மை வாரியம் அமைக்க உச்சநீதிமன்றம் விதித்த 6 வார கால அவகாசம் இன்றுடன் நிறைவடைகிறது . ஆனால் இதுவரை மேலாண்மை வாரியம் அமைக்கப்படவில்லை . கர்நாடக சட்டமன்ற தேர்தல் வரும் மே 12ம் தேதி நடைபெற இருக்கிறது . அதை கருத்தில்கொண்டே காவிரி மேலாண்மை வாரியம் அமைக்க மத்திய அரசு தயங்குவதாக தமிழக அரசியல் கட்சிகளும் விவசாயிகளும் குற்றம்சாட்டுகின்றன . இதற்கிடையே மேலாண்மை வாரியம் அமைக்காமல் , மேற்பார்வை ஆணையம் அமைக்க மத்திய அரசு நடவடிக்கை எடுத்துவருவதாக தகவல்கள் வெளியாகின . ஆனால் , இன்றுடன் காலக்கெடு முடியும் நிலையில் , இதுவரை எந்த வாரியமும் அமைக்கப்படவில்லை . மேலும் மத்திய அரசு உச்சநீதிமன்ற தீர்ப்பில் ஸ்கீம் என்ற வார்த்தைக்கு என்ன அர்த்தம் என கேள்வி எழுப்ப உள்ளதாக தகவல் வெளியாகியுள்ளது . கால அவகாசம் முடியும் வரை பொறுத்திருப்போம் என தமிழக அரசு சார்பில் தொடர்ந்து தெரிவிக்கப்பட்டு வந்தது . ஆனால் , இன்றுடன் அவகாசம் முடியும் நிலையில் , அடுத்தகட்ட நடவடிக்கை குறித்து தமிழக அரசு சார்பில் ஆலோசிக்கப்பட்டு வருகிறது . இந்நிலையில் , ஸ்கீம் என்றால் என்னவென்று கேட்பது காலதாமதம் செய்வதற்கான வழி என்றுதான் பார்க்க வேண்டி உள்ளதாகவும் காவிரி மேலாண்மை வாரியம் அமைத்தே தீர வேண்டும் எனவும் மக்கள் நீதி மய்யத்தலைவர் கமலஹாசன் தெரிவித்துள்ளார் . படிப்படியாக நமது நிலை இறங்கி கொண்டே செல்கிறது எனவும் இது நல்லது அல்ல எனவும் குறிப்பிட்டார் .


சென்னையை பூர்வீகமாக கொண்ட நடிகை சார்மிளா , தமிழில் ”ஒயிலாட்டம்” திரைப்படம் மூலம் திரையுலகிற்கு அறிமுகமானவர் . தமிழில் இவர் அவ்வளவு பிரபலம் இல்லை என்றாலும் , பல தமிழ் படங்களிலும் இவர் நடித்திருக்கிறார் . மம்மூட்டி மோகன்லால் , ஜெயராம் போன்ற முன்னணி மலையாள நடிகர்களுடன் இணைந்து நடித்த இவர் , முதலில் பாபு ஆண்டனி என்ற மலையாள நடிகரை காதலித்தார் . அதன் பிறகு சில பிரச்சனைகளால் அவரை பிரிந்து கிஷோர் சத்யா எனும் நடிகரை மணந்து கொண்டார் . அதன் பிறகு அவரை விவாகரத்து செய்து கொண்டு , ராஜேஷ் எனும் என்ஜினேயரை மணந்து கொண்டார் . 2006 ஆம் ஆண்டு ராஜேஷையும் விவாகரத்து செய்துவிட்டு இப்போது தனியாக வாழ்ந்துவருகிறார் . இவருக்கு ஒரு மகன் இருக்கிறார் . சார்மிளா பிரபல தமிழ் தொலைக்காட்சி ஒன்றில் தொகுப்பாளினியாகவும் பணியாற்றி இருக்கிறார் . சமீபத்தில் அளித்த தொலைக்காட்சி பேட்டி ஒன்றின் போது , சார்மிளா கண்ணீர் மல்க சினிமா வாய்ப்பு கேட்டிருக்கிறார் . தமிழ் மற்றும் மலையாளம் சினிமாவில் நடிக்க எனக்கு வாய்ப்பு கொடுங்கள் . அப்போது தான் எனது வயதான அம்மாவையும் , என் மகனையும் கவனித்து கொள்ள என்னால் முடியும் . என அப்போது தெரிவித்திருக்கிறார் சார்மிளா .


’பேட்ட’ ரிலீஸுக்குப்பின்னர்தான் சூப்பர் ஸ்டாரின் ’2.0’ ட்ரைலர் ரிலீஸ் இருக்கும் என்று சொல்லப்பட்ட நிலையில் , வரும் நவம்பர் 3ம் தேதியே ’ஃபிஃப்த் ஃபோர்ஸ் இஸ் கமிங்’ என்ற அறிவிப்புடன் ரஜினி ரசிகர்களுக்கு இன்ப அதிர்ச்சி அளித்திருக்கிறார் டைரக்டர் ஷங்கர் . ரஜினிகாந்த் , அக்ஷய் குமார் , எமி ஜாக்சன் நடிப்பில் ஷங்கர் இயக்கத்தில் உருவாகி வரும் 2.0 படம் ரசிகர்கள் மத்தியில் பெரிய எதிர்பார்ப்பை ஏற்படுத்தி இருக்கிறது . ஹாலிவுட் படங்களுக்கு சவால் விடும் வகையில் சுமார் ரூ . 650 கோடியில் இந்த படம் 3டியில் உருவாகி வருகிறது . ஏற்கனவே வெளியிடப்பட்ட இந்த படத்தின் டீசருக்கு ரசிகர்களிடையே நல்ல வரவேற்பு கிடைத்திருந்த நிலையில் , படத்தின் டிரைலர் ’பேட்ட’பட ரிலீஸுக்குப்பின்னரே இருக்கும் என்று சொல்லப்பட்டது . இந்நிலையில் , இப்படத்தின் டிரைலரை நவம்பர் 3 - ஆம் தேதி வெளியிட இருப்பதாக இயக்குனர் சங்கர் அறிவித்திருக்கிறார் . லைகா புரொடக்ஷன்ஸ் தயாரித்திருக்கும் இந்த படத்திற்கு ஏ . ஆர் . ரகுமான் இசையமைத்திருக்கிறார் . படத்தின் இறுதிக்கட்ட பணிகள் விறுவிறுப்பாக நடந்து வருகிறது . இந்த மெகா பட்ஜெட் பட அறிவிப்பால் சன் பிக்ஷர்ஸ் தயாரிக்கும் ‘பேட்ட’ படத்தின் எதிர்பார்ப்பு டல்லடிக்கும் என்பதால் இயக்குநர் ஷங்கர் மீதும் லைகா நிறுவனத்தின் மீது அவர்கள் செம கடுப்பில் இருப்பதாக சொல்லப்படுகிறது .


இந்திய அணிக்கு ஸ்பின் பவுலிங் பயிற்சியாளர் நியமிக்கப்பட உள்ளதாக தகவல்கள் வெளியாகியுள்ளன . இந்திய அணி , தென்னாப்பிரிக்கா மற்றும் இங்கிலாந்தில் டெஸ்ட் தொடரை இழந்துள்ளது . இங்கிலாந்து மண்ணில் இந்திய அணியின் நட்சத்திர ஸ்பின்னர் அஷ்வின் , சோபிக்க தவறிவிட்டார் . முதல் போட்டியை தவிர மற்ற போட்டிகளில் சரியாக ஆடவில்லை . ஆடுகளத்தில் இருந்த ரஃப் பேட்சஸை சரியாக பயன்படுத்தி அஷ்வின் பந்துவீசவில்லை என்ற விமர்சனம் எழுந்தது . அஷ்வின் அதை செய்ய தவறிய நிலையில் , இங்கிலாந்து ஸ்பின்னர் மொயின் அலி , ரஃப் பேட்சஸில் சரியாக பந்துகளை வீசி இந்திய அணியின் பேட்ஸ்மேன்களுக்கு நெருக்கடி அளித்ததோடு விக்கெட்டுகளையும் வீழ்த்தினார் . அதனால் அஷ்வினின் பந்துவீச்சு மீது விமர்சனங்கள் எழுந்தன . இங்கிலாந்து டெஸ்ட் தொடரை இழந்ததன் எதிரொலியாக பயிற்சியாளர் ரவி சாஸ்திரி மற்றும் கேப்டன் விராட் கோலி மீது கடுமையான விமர்சனங்கள் எழுந்தன . பயிற்சியாளர் ரவி சாஸ்திரியை மாற்ற வேண்டும் என்ற குரல்களும் வலுத்தன . அக்டோபர் 4ம் தேதி வெஸ்ட் இண்டீஸ் அணிக்கு எதிரான டெஸ்ட் தொடர் தொடங்குகிறது . வெஸ்ட் இண்டீஸ் அணிக்கு எதிரான டெஸ்ட் , ஒருநாள் மற்றும் டி20 தொடர்கள் முடிந்தவுடன் , நவம்பர் மாதத்தில் இந்திய அணி ஆஸ்திரேலியாவிற்கு சுற்றுப்பயணம் மேற்கொள்கிறது . ஆஸ்திரேலிய சுற்றுப்பயணத்திற்கு அஷ்வின் , ஜடேஜா , குல்தீப் ஆகிய மூன்று ஸ்பின்னர்கள் அணியில் எடுக்கப்பட்டுள்ளனர் . அதனால் ஆஸ்திரேலிய சுற்றுப்பயணத்திற்கு முன்னதாக ஸிபின் பவுலிங் பயிற்சியாளர் ஒருவரை நியமிக்க ஆலோசனைகள் நடந்துவருகின்றன . இங்கிலாந்து டெஸ்ட் தொடர் முடிந்து ஆசிய கோப்பை தொடங்குவதற்கு முன்னதாக உச்சநீதிமன்றத்தால் நியமிக்கப்பட்ட கிரிக்கெட் நிர்வாகக் குழுவுடன் பயிற்சியாளர் ரவி சாஸ்திரி ஆலோசனை நடத்தினார் . அப்போது , ஸ்பின் பவுலிங் பயிற்சியாளர் நியமிப்பது தொடர்பாக ஆலோசனை நடத்தப்பட்டதாக கூறப்படுகிறது . இங்கிலாந்து , வங்கதேசம் உள்ளிட்ட அணிகள் ஸ்பின் பவுலிங் ஆலோசகரை வைத்துள்ளன . இந்திய அணியின் பயிற்சியாளர் குழுவை வலுப்படுத்தும் விதமாக இந்த நடவடிக்கை எடுக்கப்பட உள்ளதாக கூறப்படுகிறது . இந்திய அணியின் தலைமை பயிற்சியாளராக ரவி சாஸ்திரியும் பேட்டிங் பயிற்சியாளராக சஞ்சய் பங்காரும் பவுலிங் பயிற்சியாளராக பரத் அருணும் ஃபீல்டிங் பயிற்சியாளராக ஸ்ரீதரும் உள்ளனர் .


சென்னை ஆர்கே நகர் தொகுதிக்கான இடைத் தேர்தலுக்கு இன்னும் 4 நாட்களே இருக்கிறது . இதில் திமுக , அதிமுகவின் 3 அணிகள் , பாஜக , தேமுதிக , மார்க்சிஸ்ட் கம்யூனிஸ்ட் கட்சி உள்பட 62 பேர் போட்டியிடுகின்றனர் . இதனால் , அனைத்து பகுதியிலும் , வேட்பாளர்கள் சூறாவளியாக பிரச்சாரம் செய்து வருகின்றனர் . பிரச்சாரத்தின்போது , அதிமுக சசிகலா அணி வேட்பாளா டி . டி . வி . தினகரன் , வெளியூர்களில் இருந்து ஆட்களை அழைத்து வந்து தொகுதியில் தங்க வைத்துள்ளதாகவும் , பொதுமக்களுக்கு பணம் பட்டுவாடா செய்வதாகவும் ஏராளமான புகார்கள் வந்தன . இதைதொடர்ந்து கடந்த சில நாட்களாக தேர்தல் அதிகாரிகள் , பறக்கும் படையினர் , போலீசார் தீவிர சோதனை நடத்தினர் . அதில் , பணம் பட்டுவாடா செய்ததாக இதுவரை ரூ . 50 லட்சம் பறிமுதல் செய்தனர் . 40க்கு மேற்பட்டோர் கைது செய்யப்பட்டுள்ளனர் . இதில் , அனைத்தும் புத்தம் புதிய 2000 ரூபாய் நோட்டுகள் என்பது குறிப்பிடத்தக்கது . இந்நிலையில் , ஆர்கே நகர் தொகுதி மட்டுமின்றி சென்னை நகர் முழுவதும் பல்வேறு பகுதிகளில் உள்ள தனியார் விடுதிகளில் சிலரை தங்க வைத்து , அங்கு பணம் பதுக்கி வைத்துள்ளதாக தேர்தல் அதிகாரிகளுக்கு புகார் சென்றது . இதையொட்டி , சென்னை எழும்பூர் பகுதியில் உள்ள அனைத்து தனியார் விடுதிகளிலும் வருமான வரித்துறையினர் அதிரடி ரெய்டு நடத்தி வருகின்றனர் . இந்த சோதனையின்போது , ஒரு விடுதியில் பதுக்கி வைக்கப்பட்டு இருந்த பல கோடி ரூபாய் ஆவணங்கள் சிக்கியதாக தெரிகிறது . இதனுடன் , ஆர்கே நகரில் பொதுமக்களுக்கு பணம் பட்டுவாடா செய்ததற்கான ஆதராங்கள் சிக்கயதாக கூறப்படுகிறது . மேலும் , இடைத் தேர்தலுக்கு முன் , ரூ . 120 கோடி வாக்காளர்களுக்கு பட்டுவாடா செய்ய திட்டமிட்டு இருந்ததாகவும் , அதனை அதிகாரிகள் முறியடித்துவிட்டதாகவும் வருவாய் துறையினர் தெரிவித்தனர் .


நடிகர் சங்க பொது செயலாளர் , தயாரிப்பாளர் சங்க தலைவர் என பதவிகள் உயர்ந்து கொண்டே போனாலும் விஷால் தன்னுடைய அறக்கட்டளை மூலம் செய்து வரும் உதவிகள் இன்னும் தொடர்ந்து கொண்டுதான் இருக்கிறது . இந்நிலையில் சமீபத்தில் , பிரபல நடன கலைஞர் ஜமுனா என்பவர் , வயதான சொந்த பந்தங்களால் கைவிடப்பட்டு அனாதையாக வடபழனியில் பிச்சை எடுத்து வந்தார் . இவரை பற்றி சமீபத்தில் பல ஊடகங்கள் செய்திகள் வெளியிட்டன , மேலும் நலிந்த கலைஞர்களுக்கு உதவிகள் செய்து வரும் விஷால் தனக்கு எதாவது உதவிகள் செய்ய வேண்டும் என கேட்டுக்கொண்டார் . இதனை அறிந்த விஷால் , தன்னுடைய மேலாளர் முருகராஜ் மற்றும் அகில இந்திய விஷால் ரசிகர் மன்ற செயலாளர் ஹரி கிருஷ்ணனையும் உடனே அவர்களை சந்தித்து தேவையான உதவி செய்யுமாறு அனுப்பினார் . அப்போது திருமதி . ஜமுனா அவர்களிடம் உங்களை முதியோர் இல்லத்தில் சேர்க்கிறோம் என்று தெரிவித்தனர் . ஆனால் அவர்கள் என்னை முதியோர் இல்லத்தில் சேர்க்கவேண்டாம் . எனக்கு மாதா மாதம் உதவி தொகைவேண்டும் என்று கோரிக்கை வைத்தார் . அதை நிறைவேற்றுவோம் என்று கூறி புது துணியும் அளித்துள்ளார்கள் , மேலு ம் மாதம் தோறும் 2000 ருபாய் வழங்கவும் வாக்குறுதி அளித்துள்ளனர் .


கிரேட்டர் நொய்டாவைச் சேர்ந்த சமூக ஆர்வலர் ராம்வீர் தன்வார் தகவல் அறியும் உரிமைச் சட்டத்தின் கீழ் தாக்கல் செய்த மனுவில் மத்திய தகவல் மற்றும் ஒலிபரப்புத்துறை அமைச்சகம் இந்த தகவலை வெளியிட்டுள்ளது . அதில் கூறப்பட்டுள்ளதாவது - கடந்த 2014ம் ஆண்டு ஏப்ரல் முதல் 2017ம் ஆண்டு அக்டோபர் மாதம் வரை தொலைக்காட்சி உள்ளிட்ட மின்னணு ஊடகங்கள் , அச்சு ஊடகங்கள் , பதாகை , விளம்பர பலகை உள்ளிட்ட வெளியிட விளம்பரம் ஆகியவற்றுக்காக ரூ . 3 ஆயிரத்து 754 ஆயிரத்து 623 கோடி செலவாகியுள்ளது எனத் தெரிவித்துள்ளது . , வானொலி , டிஜிட்டல் சினிமா , தூர்தர்ஷன் , இணையதளம் , எஸ் . எம் . எஸ் . ஆகியவை மூலம் விளம்பரம் செய்த வகையில் ரூ . ஆயிரத்து 656 கோடியை பா . ஜனதா அரசு செலவு செய்துள்ளது . நாளேடுகளில் , வாரப்பத்திரிகைகளில் விளம்பரம் செய்த வகையில் ரூ . ஆயிரத்து 698 கோடி செலவு செய்யப்பட்டுள்ளது . வெளியிட விளம்பரச் செலவுக்காக அதாவது , விளம்பர பலகை , பதாகைகள் , சுவரொட்டிகள் , புத்தங்கள் , காலண்டர்கள் ஆகியவற்றுக்காக ரூ . 399 கோடியை மத்திய அரசு செலவிட்டுள்ளது . ஆனால் , கடந்த மூன்றரை ஆண்டுகளாக நாட்டில் சுற்றுச்சூழல் மாசுபாட்டை குறைக்க வெறும் ரூ . 56 . 8 கோடி மட்டுமே மோடி அரசு ஒதுக்கீடு செய்துள்ளது . கடந்த 2016ம் ஆண்டு தன்வர் தாக்கல் செய்த தகவல் அறியும் மனுவில் , 2014ம் ஆண்டு ஜூன் 1 முதல் , 2016ம் ஆண்டு ஆகஸ்ட் 31ந்தேதி வரை , பிரதமர் மோடியை முன்னிறுத்தி செய்யப்பட்ட விளம்பரங்களின் செலவு ரூ . ஆயிரத்து 100 கோடியாகும் . கடந்த 2015ம் ஆண்டு தகவல் அறியும் சட்டத்தின் கீழ் கேட்கப்பட்ட கேள்விக்கு , மான் கி பாத் நிகழ்ச்சிக்காக நாளேடுகளில் விளம்பரம் செய்ய ரூ . 8 . 5 கோடி செலவு செய்யப்பட்டுள்ளது தெரியவந்தது . ஆனால் , டெல்லியில் ஆளும் ஆம் ஆத்மி கட்சி அரசு தனது விளம்பரத்துக்காக ரூ . 526 கோடி செலவு செய்ததாக பா . ஜனதா கட்சியும் , காங்கிரஸ் கட்சியும் குற்றம்சாட்டுகிறது குறிப்பிடத்தக்கது .


இந்தியா இங்கிலாந்து அணிகளுக்கு இடையேயான முதல் டெஸ்ட் போட்டி நேற்று தொடங்கியது . டாஸ் வென்ற இங்கிலாந்து அணி முதலில் பேட்டிங் செய்தது . தொடக்க வீரர்களாக அலெஸ்டர் குக் மற்றும் ஜென்னிங்ஸ் களமிறங்கினர் . இருவரும் இஷாந்த் சர்மா மற்றும் உமேஷ் யாதவ் ஆகியோரின் பந்துவீச்சை திறமையாக எதிர்கொண்டு ஆடினர் . ஆனால் அஷ்வின் வீசிய 9வது ஓவரில் குக் போல்டாகி வெளியேறினார் . அதன்பிற்கு ஜென்னிங்ஸுடன் ரூட் ஜோடி சேர்ந்தார் . இந்த ஜோடி நிதானமாக ஆடியதோடு ரன்களையும் சேர்த்தது . முகமது ஷமியின் பவுலிங்கில் இன்சைட் எட்ஜ் ஆகி ஜென்னிங்ஸ் போல்டானார் . 42 ரன்களில் ஜென்னிங்ஸ் அவுட்டானார் . டேவிட் மாலனை 8 ரன்களில் வெளியேற்றினார் ஷமி . ரூட்டும் பேர்ஸ்டோவும் சிறப்பாக ஆடி ரன்களை குவித்தனர் . 80 ரன்களில் ரூட்டை கோலி ரன் அவுட்டாக்கி அனுப்பினார் . பேர்ஸ்டோவும் 70 ரன்களில் உமேஷ் யாதவின் பந்தில் போல்டானார் . ஜோஸ் பட்லர் , பென் ஸ்டோக்ஸ் ஆகியோரை அஷ்வின் அவுட்டாக்கி பெவிலியனுக்கு அனுப்பினார் . அடில் ரஷீத் , ஸ்டூவர்ட் பிராட் ஆகியோரும் அடுத்தடுத்து வெளியேறினர் . குரானுடன் ஆண்டர்சன் ஜோடி சேர்ந்தார் . நேற்றைய ஆட்டத்தின் கடைசி ஓவரின் 5வது பந்தில் குரான் அடித்த பந்து எட்ஜ் ஆகி பின்னே செல்ல , அந்த கேட்ச் வாய்ப்பை தினேஷ் கார்த்திக் நழுவவிட்டார் . அதன்பிறகு நேற்றைய ஆட்டம் முடிந்துவிட்டது . நேற்றைய ஆட்டநேர முடிவில் இங்கிலாந்து அணி 9 விக்கெட் இழப்பிற்கு 285 ரன்கள் எடுத்தது . அந்த கேட்ச்சை தினேஷ் கார்த்திக் பிடித்திருந்தால் , முதல் நாளிலேயே இங்கிலாந்தை ஆல் அவுட் செய்திருக்கலாம் . இரண்டாம் நாளான இன்று இந்திய அணி பேட்டிங் ஆடியிருக்கலாம் . தினேஷ் கார்த்திக் நழுவவிட்ட கேட்ச்சால் அந்த வாய்ப்பு நழுவிப்போனது . < blockquote class = " twitter - tweet " data - lang = " en " > < p lang = " en " dir = " ltr " > England would have been all out on day 1 if . . . Karthik had grabbed this one . < a href = " https : / / twitter . com / hashtag / ENGvIND ? src = hash & amp ; ref _ src = twsrc % 5Etfw " > # ENGvIND < / a > < a href = " https : / / t . co / rGUh6KrqEm " > pic . twitter . com / rGUh6KrqEm < / a > < / p > & mdash ; Deepak Raj Verma ( @ iconicdeepak ) < a href = " https : / / twitter . com / iconicdeepak / status / 1024711920291655681 ? ref _ src = twsrc % 5Etfw " > August 1,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > இன்று மீண்டும் இந்திய அணி பவுலிங் செய்ய வேண்டும் . தினேஷ் கார்த்திக் கேட்ச்சை நழுவவிட்டது சக வீரர்களுக்கும் ரசிகர்களுக்கும் அதிருப்தியை ஏற்படுத்தியது .


இந்தியா - ஆஸ்திரேலியா இடையேயான 4 போட்டிகள் கொண்ட தொடரில் மூன்று போட்டிகள் முடிந்துள்ள நிலையில் , 2 - 1 என இந்திய அணி முன்னிலை வகிக்கிறது . இந்நிலையில் , கடைசி டெஸ்ட் போட்டி சிட்னியில் நாளை தொடங்குகிறது . இந்த போட்டியில் வென்றால் இந்திய அணி 3 - 1 என தொடரை வெல்லும் , போட்டி டிரா ஆனாலும் 2 - 1 என இந்திய அணி தொடரை வெல்லும் . இதுவரை ஆஸ்திரேலியாவில் டெஸ்ட் தொடரை வென்றிராத இந்திய அணிக்கு இது ஒரு சிறந்த வாய்ப்பு . ஆனால் இந்திய அணியை வரலாறு சாதனை படைக்கவிடாமல் தடுக்க , ஆஸ்திரேலிய அணி கண்டிப்பாக வெற்றி பெற வேண்டிய கட்டாயத்தில் களமிறங்குவதால் அந்த அணிக்குத்தான் கூடுதல் நெருக்கடி . எனவே அந்த நெருக்கடியை இந்திய அணி பயன்படுத்திக்கொள்ளும் . இந்நிலையில் , மூன்றாவது போட்டிக்கான 13 வீரர்களை கொண்ட இந்திய அணி அறிவிக்கப்பட்டுள்ளது . முதல் போட்டியில் காயமடைந்ததால் அடுத்த இரண்டு போட்டிகளிலும் ஆடாத அஷ்வின் , ஜடேஜா , குல்தீப் யாதவ் ஆகிய மூன்று ஸ்பின்னர்களின் பெயரும் அணியில் இடம்பெற்றுள்ளது . முதல் டெஸ்ட் போட்டியில் பேட்டிங் மற்றும் பவுலிங்கில் சிறப்பாக செயல்பட்டார் அஷ்வின் . ஆனால் காயம் காரணமாக பெர்த்தில் நடந்த இரண்டாவது டெஸ்ட் போட்டியில் அஷ்வின் ஆடவில்லை . அந்த போட்டியில் ஆஸ்திரேலிய ஸ்பின்னர் நாதன் லயனின் பந்துவீச்சுதான் இரு அணிகளுக்கும் இடையேயான பெரிய வித்தியாசமாக அமைந்தது . அந்த போட்டியில் ஆஸ்திரேலிய அணி 146 ரன்கள் வித்தியாசத்தில் அபார வெற்றி பெற்றது . ஒருவேளை அந்த போட்டியில் அஷ்வின் ஆடியிருந்தால் போட்டியின் முடிவு மாறியிருக்க வாய்ப்பிருக்கிறது . ஆனால் அந்த போட்டியில் ஸ்பின் பவுலரே இல்லாமல் நான்கு வேகப்பந்து வீச்சாளர்களுடன் இந்திய அணி களமிறங்கியது . ஸ்பின்னரே இல்லாமல் களமிறங்கியதுதான் இந்திய அணியின் தோல்விக்கு காரணமாக அமைந்தது . இதையடுத்து மெல்போர்ன் டெஸ்டில் ஜடேஜா அணியில் எடுக்கப்பட்டார் . சிட்னி மைதானம் சுழற்பந்து வீச்சுக்கு சாதகமாக இருக்கும் என்பதால் மூன்று ஸ்பின்னர்களுமே அணியில் எடுக்கப்பட்டுள்ளனர் . ஆனால் இவர்கள் மூவரில் இருவர் ஆட வாய்ப்புள்ளது . காயத்திலிருந்து மீண்ட அஷ்வின் , அடுத்த போட்டியில் ஆடுவதற்கு உடற்தகுதி பெற்றுள்ளாரா ? அவர் நாளைய போட்டியில் ஆடுவாரா ? என்பது போட்டி தொடங்குவதற்கு முன்பாகத்தான் தெரியும் . ஆனால் அவர் ஆடுவதற்கான வாய்ப்புகள் குறைவே . அதனால்தான் 13 வீரர்கள் கொண்ட பட்டியலில் குல்தீப் யாதவின் பெயரும் இடம்பெற்றுள்ளது . இந்நிலையில் , ஆஸ்திரேலிய தொடர் குறித்தும் ஸ்பின் பவுலிங் குறித்தும் முன்னாள் சுழற்பந்து ஜாம்பவான் ஈஏஎஸ் பிரசன்னா , மை நேஷன் ஆங்கில இணையதளத்துக்கு பிரத்யேக பேட்டியளித்தார் . அந்த பேட்டியில் , குல்தீப் யாதவ் பெர்த் டெஸ்டில் ஆடியிருந்தால் , இந்நேரம் இந்திய அணி 3 - 0 என தொடரை வென்றிருக்கும் என கருத்து தெரிவித்துள்ளார் . இதுகுறித்து பேசிய பிரசன்னா , கேப்டன் விராட் கோலியும் அணி நிர்வாகமும் பெர்த் டெஸ்டில் நான்கு வேகப்பந்து வீச்சாளர்களுடன் களமிறங்கி தவறு இழைத்துவிட்டார்கள் . அந்த போட்டியில் குல்தீப் யாதவை சேர்த்திருந்தால் இந்நேரம் 3 - 0 என தொடரை வென்றிருக்கலாம் . ஆனால் முடிந்ததை பற்றி பேசி பயனில்லை . சிட்னியில் நடக்க உள்ள கடைசி போட்டியில் அஷ்வின் உடற்தகுதியுடன் இல்லாத பட்சத்தில் கண்டிப்பாக குல்தீப் யாதவை இறக்க வேண்டும் . குல்தீப் மற்றும் ஜடேஜா என இரண்டு ஸ்பின்னர்கள் மற்றும் இரண்டு வேகப்பந்து வீச்சாளர்களுடன் இந்திய அணி களமிறங்க வேண்டும் . சிட்னி ஆடுகளம் ஸ்பின்னிற்கு ஒத்துழைக்கும் . எனவே இரண்டு ஸ்பின்னர்களுடன் களமிறங்கும் பட்சத்தில் இந்திய அணி வெற்றி பெற அருமையான வாய்ப்புள்ளது என்று பிரசன்னா தெரிவித்துள்ளார் .


‘மாரி படத்தின் பார்ட் 2’ போலவே , பழைய தனுஷ் காணாமல் போய் புதிய தனுஷ்2 வாக உருவாகியிருக்கிறார் ரஜினியின் மாப்பிள்ளை . இந்த தனுஷ்2’வின் அட்டகாசம் தாங்கமுடியாமல் ஜெயம் ரவி , விஜய் சேதுபதி , சிவகார்த்திகேயன் என்று ஆளாளுக்கு அலறுகிறார்கள் . ‘என் படத்தை எப்ப ரிலீஸ் பண்ணனும்னு நானேதான் முடிவு பண்ணுவேன்’ என்று முரட்டுப்பிடிவாதம் பிடித்து தயாரிப்பாளர் சங்கக் கூட்டத்தைக் கூட தனுஷ் துச்சமென மதித்த நிலையில் , தயாரிப்பாளர் சங்கத்தின் பட ரெகுலேசன் நேற்றோடு மண்டையைப் போட்டது . தயாரிப்பாளர் சங்கப்பஞ்சாயத்தை யாருமே மதிக்காத நிலையில் யார் வேண்டுமானாலும் எந்த தேதியில் வேண்டுமானாலும் படத்தை ரிலீஸ் செய்துகொள்ளலாம் என்று துண்டை உதறித் தோளில் போட்டுக்கிளம்பிவிட்டார்கள் பஞ்சாயத்து பண்ணியவர்கள் . இந்நிலையில் டிசம்பர் 21 அன்று ‘மாரி2’ வுடன் ரிலீஸாக உள்ள ஜெயம் ரவியின் ‘அடங்க மறு’ சிவகார்த்திகேயனின் ‘கனா’ , விஜய் சேதுபதியின் ‘சீதக்காதி’ ஆகிய படங்கள் விழிபிதுங்கி நிற்கின்றன . தமிழ் நாட்டில் இருக்கிற 1100 தியேட்டர்களில் தனுஷின் ‘மாரி2’ எப்படியும் 600 தியேட்டர்கள் வரை ரிலீஸாகும் . மீதி இருக்கிற 500 தியேட்டர்களை ஜெயம் ரவி , விஜய் சேதுபதி , சிவகார்த்திகேயன் ஆகியோர் தலா 150 தியேட்டர்களாகத்தான் பிரித்துக்கொள்ள முடியும் . இதையெல்லாம் தட்டிக்கேட்கவேண்டிய தலைவர் விஷால் வழக்கம் போல் சுவரேறி தப்பி ஓடிவிட்டார் .